Zašto imate problem sa poslom: Agilnost u učenju – brzina usvajanja novih znanja | Dragan Varagić Blog\nU nastavku sledi deo devetog poglavlja knjige “Kako do posla u 21. veku + 444 saveta za uspešnu karijeru” pod nazivom “Transverzalna edukacija i brzina usvajanja novih znanja”.\nU Srbiji se od 2012. g. sve više u oglasima za posao na engleskom jeziku pojavljuje izraz Learning Agility kao jedna od potrebnih osobina kandidata za posao. Do sredine 2015. g. preko Gugla nisam uspeo da pronađem tekst na srpskom jeziku koji pominje ovaj pojam (ista je situacija do kraja decembra 2015. g.), ali postoje tekstovi na temu njegovog značenja – Brzina usvajanja novih znanja.\nU ovoj knjizi se na više mesta pominje da je brzina usvajanja novih znanja jedna od najvažnijih ličnih veština koju kandidat za posao treba da poseduje da bi dramatično povećao šanse da radi na bilo kojoj zahtevnijoj poslovnoj poziciji koju poželi. Obzirom da aktuelno stanje na tržištu rada pokazuje da ima veoma mali broj osoba sa adekvatnim profesionalnim veštinama za potrebne poslovne pozicije, upravo brzina usvajanja novih znanja, pored prethodno opisanih transverzalnih veština važnih za posao, predstavlja dobru osnovu za brzo pronalaženje novog posla.\nOsnovna karakteristika brzog usvajanja novih znanja jeste mogućnost učenja iz prethodnih iskustava, i da se to znanje primeni na situaciju u kojoj se prvi put nalazimo – što praktično predstavlja jednu od definicija agilnosti u učenju.\nJedan od najrasprostranjenijih tipova ovog učenja jeste učenje rada u nekom novom kompjuterskom programu, ili korišćenje neke nove mobilne aplikacije – mnoge funkcije novih kompjuterskih programa/mobilnih aplikacija znamo od ranije, i na taj način brzo počinjemo sa aktivnim korišćenjem programa koji do sada koristili.\nNa koji način razmišljati u pravcu brzog usvajanja novih znanja?\nCentar za kreativno liderstvo je 2012 godine objavio preporuke za brzo usvajanje novih znanja dolaskom do određenog načina razmišljanja o poslu – odgovaranjem na određena pitanja:\nUsvajanje inovativnosti u svom poslu\nKako unapređivati svoj svakodnevni posao na taj način što ćemo isprobavati/izazivati promene u „nepromenljivim“ poslovnim procedurama?\nKoliko često eksperimentišemo sa novim idejama ili pristupima poslu da bi smo došli do najboljih rešenja za poslovne probleme koje rešavamo u svom poslu?\nKoliko kvalitetno radimo posao?\nDa li tokom obavljanja posla pratimo dešavanja/znake koji nam pomažu da bolje shvatimo poslovni problem i time utičemo na kvalitet rešenja tog problema?\nKoliko ostajemo fokusirani na rešenje problema u slučaju izbijanja dodatnih problema i pojave drugih stresnih situacija?\nRazmišljanje o unapređenju kvaliteta svog posla\nDa li učimo iz svojih grešaka?\nDa li ostavljamo sebi vremena da razmislimo i eventualno zapišemo pouke iz prethodnih poslovnih iskustava?\nSpremnost na rizikovanje\nDa li imamo hrabrosti da se samostalno prijavimo za nove/nepoznate poslove, odnosno poslove koji imaju nesiguran ishod?\nVolimo li da radimo zahtevne poslove u kojima se rešavaju veoma izazovni problemi?\nDa li analiziramo svoju ulogu i u uspešnim i u neuspešnim radnim zadacima?\nDa li imamo potrebu da dobijemo povratnu informaciju o tome koliko smo dobro ili loše uradili posao?\nFokusirajte se na vežbanje brzog usvajanja novih znanja, to je najvažnija lična osobina koja se traži od vas za sve vrste zahtevnijih poslovnih pozicija. To se postiže konciznim radom na većem broju kratkih zadataka kod kojih na kraju treba uvek da postoji rezultat rada.\nInternet danas: Samozvani stručnjaci i instant poznavaoci svega i svačega!\nLearning Agility – A 2020 Leadership Competency\nZašto imate problem sa poslom: Agilnost u učenju - brzina usvajanja novih znanja, 6.3 out of 10 based on 4 ratings\nTagovi: Kako do posla u 21. vekuKnjigePosaoPromena načina razmišljanjaZapošljavanje\nAutor teksta: Dragan Varagić, 26/12/2015, RSS\n1 odgovor na Zašto imate problem sa poslom: Agilnost u učenju – brzina usvajanja novih znanja\nNa pitanje “Da li analiziramo svoju ulogu i u uspešnim i u neuspešnim radnim zadacima?” odgovor bi bio da velika većina čeka da im neko kaže kakvi su bilo. Znači analiza ne postoji, nego mišljenje šefa, prijatelja ili poznanika i na osnovu toga ljudi određuju da li je njihova uloga u nekoj akciji bila pozitivna ili negativna.


Erik Klepton izdao novi album\nBeta 17. maja 2016. 20:35\nBritanski rok muzičar Erik Klepton izdao je novi album „I Still Do“ u kojem ima pesama sa akustičnom i električnom gitarom.\nKlepton (71) izjavio je da je snimanje 23. studijskog albuma bilo bolno iskustva za njega jer je snimao pesme i svirao instrumente sa ekcemom koji je takodje imao pre 40 godina kada je snimao jedan od svojih prvih albuma.\nMuzičar je rekao da neće putovati i održati turneju rekaviši da je to iza njega.\nKlepton je dodao da je imao podršku svoje tri ćerke koje su priznale da nisu toliko zainteresovane za očevu muziku jer su obožavateljke mladog pop pevača Džastina Bibera.\nLegendarni umetnik je jedini muzičar koji je tri puta primljen u Rokenrol kuću slavnih. Muzički kritičari i publika smatraju ga jednim od najvećih gitarista svih vremena.\nKlepton je rangiran kao drugi na Roling stounovoj listi najvećih gitarista svih vremena i kao 53. na njihovoj listi 100 najvećih umetnika svih vremena.\nMada se Kleptonov muzički stil vremenom menjao, uvek je zadržao deo bluz-korena. Klepton je bio i inovator u nekim od faza svoje karijere, kao što je bluz-rok faza s Bluzbrejkersima Džona Mejola i Jardberdsima ili psihodelični rok s grupom Krim.


Nevreme - Dnevni list Danas\nPočetna » Nevreme » Page 13\nDevetoro povređeno zbog vetra\nDevetoro ljudi je povređeno u snažnim udarima veta širom Francuske, javio je AP, dodajući da je četvoro povređenih zadobilo ozbiljne povrede.\nNemačku, Francusku i Veliku Britaniju danas je zahvatilo nevreme, a obilan sneg,\nizuzezno jak vetar i poledica poremetili su avionski, drumski i železnički saobraćaj i prouzrokovali probleme u snabdevanju električnom energijom.\nSneg stiže na Balkan\nPrema prognozi vremena za danas u Srbiji se očekuje naoblačenje sa kišom, padom temperature i umerenim severozapadnim vetrom sa severa i zapada zemlje.\nNevreme stiglo i u Srbiju\nU popodnevnim časovima nevreme praćeno olujnim vetrom i kišom zahvatilo je Srbiju, a u Beogradu je jak vetar lomio i drveće.\nPiše: Danas Online 29. 10. 2017.\nVeliko nevreme u Češkoj i Poljskoj\nU olujnom nevremenu u centralnoj Evropi sa udarima vetra i od 160 kilometara na čas, poginula su dvojica vozača na zapadu Poljske. U Češkoj su stradali muškarac i žena na ulici kada se na njih obrušilo drvo.\nPiše: Danas Online/svetski mediji 29. 10. 2017.\nŽuto nebo iznad Londona\nNebo iznad Londona dobilo je u ponedeljak neobičnu žutu nijansu kada je uragan Ofelija donela prašinu iz Sahare i dim od požara koji besne na jugu Evrope.\nNevreme u Nemačkoj, jedna žena poginula, kolaps u saobraćaju\nZbog orkanskog vetra koji je zahvatio sever Nemačke jedna je žena u Hamburgu poginula, a desetoro ljudi je povređeno, dok je železnički saobraćaj u čitavoj severnoj Nemačkoj u kolapsu.\nOpština Ruma izdvoiće 5 miliona dinara za sanaciju štete na 59 objekata u toj opštini načinjene u olujnom nevremenu koje je pogodilo Srbiju 17. septembra odlučeno je danas na sednici veća, stoji na sajtu opštine.\nPiše: M. S. 25. 9. 2017.\nGrađanima Putinaca oštećene kuće u nevremenu\nNevreme koje je zahvatilo Srbiju prošlog vikenda nanelo je veliku materijalnu štetu građanima sela Putinci u opštini Ruma. Građani ove opštine zatražili su od gradskih vlasti pomoć u saniranju štete, ali su im u opštini rekli da ne mogu da proglase stanje elementarne nepogode.\nPiše: M. Simić 23. 9. 2017.\nOluja na zapadu Rumunije, ima nastradalih\nOsam osoba je poginulo, dok je najmanje 67 ljudi povređeno u snažnoj oluji koja je pogodila zapadnu Rumuniju, s vetrovima jačine od 100 kilometara na sat.\nSnažno nevreme pogodilo Srbiju (VIDEO)\nSnažno nevreme pogodio danas poslepodne Srbiju. Nekoliko osoba je povređeno, među kojima motociklista i petogodišnje dete na koje je pala grana u beogradskom naselju Borča.\nPiše: Danas Online/ M. Pudar 17. 9. 2017.\nNevreme pogodilo Srbiju i region (VIDEO)\nPosle letnjih 35 stepeni koliko je bilo danas u Srbiji, stiglo je nevreme i spustilo temeraturu za više od 10 stepeni.\nPadalo drveće u Zrenjaninu, odloženi "Dani piva"\nSnažno nevreme pogodila je Zrenjanin u subotu uveče, kada je za kratko vreme vetar iščupao značajan broj drveća u različitim delovima grada, oštetio krovove na kućama i prouzrokovao prekid u snabdevanju strujom.\nPiše: M.P. 3. 9. 2017.\nŠteta od grada u Topoli tri miliona evra\nŠteta od grada u Opštini Topola procenjena je na više od tri miliona evra, a najviše su stradale šljive, jabuke i breskve.\nPiše: Fonet 29. 8. 2017.\nGrad opustošio voćnjake, opštine procenjuju štetu\nU Topoli se još procenjuju posledice jakog nevremena koje je u subotu popodne zahvatilo tu opštinu u kome su najviše štete pretrpeli voćnjaci u selima Vinča, Krćevac, Belosavci, Trešnjevica, Šarevac, Brezovac, Lipovac, Banja, Belošavac i Kopljari.\nPiše: Fonet/Danas Online 13. 8. 2017.


Donatorski sastanak sa ambasadama BiH u vezi sa migrantskom situacijom: CK istaknut kao ključni partner – Crveni križ FBiH\nDonatorski sastanak sa ambasadama BiH u vezi sa migrantskom situacijom: CK istaknut kao ključni partner\nAutor CK FBiH dana 22/02/2019\nDonatorski sastanak sa ambasadama u BiH održan je danas u Parlamentu BiH, na inicijativu Ministarstva sigurnosti BiH, a u vezi sa migrantskom situacijom u našoj zemlji.\nŠef misije IOM-a predstavio je do sada urađeno, ali i prioritete u narednom periodu, te su ambasade pozvane da u skladu sa svojim mogućnostima i potrebama na terenu pomognu.\nPeter Van der Auweraert, šef misije IOM-a te Mustafa Ružnić, premijer Vlade USK-a su ovom prilikom istakli Crveni križ kao ključnog partnera u humanitarnom zbrinjavanju migranata.\nGeneralni sekretar CK FBiH, Namik Hodžić istakao je našu ulogu u okviru Sporazuma s Međunarodnom organizacijom za migracije, kao i ostalu pomoć koju svakodnevno dostavljamo, te pozvao i zemlje da preko svojih Nacionalnih Društava CKiCP mogu pomoći Društvo Crvenog krsta/križa BiH, ali i spomenuo skoro formiranje mobilnih timova u okviru apela IFRC-a. Hodžić je istakao i podršku IFRCa, MKCKa, te drugih partnera koji su do sada pomogli.


Rusija ima kapacitete da završi Sjeverni tok 2 – ASinfo Portal\nRusija ima kapacitete da završi Sjeverni tok 2\nKremlj očekuje da će izgradnja gasovoda Sjeverni tok 2 biti završena u bliskoj budućnosti, izjavio je danas portparol predsjednika Rusije Dmitrij Peskov.\n“Neću vam otkrivati detalje, ali postoje nesumnjivi kapaciteti koji nam dozvoljavaju da se nadamo da ćemo moći da završimo taj posao u doglednoj budućnosti”, rekao je Peskov novinarima, prenosi agencija Tass.\nOn nije naveo u kom vremenskom periodu bi gasovod mogao da bude završen, dodajući kratko: “Što prije, to bolje”.\nSAD su ovog mjeseca uvele sankcije za projekat gasovoda Severni tok 2 zbog čega je švajcarska kompanija “Olsis” obustavila rad na postavljanju cijevi po dnu Baltičkog mora. I Moskva i Berlin su kritikovali odluku Vašingtona obećavši da će završiti i pustiti u rad gasovod, kojim će ruski gas biti isporučivan Evropi.\nRuski ministar za ekonomski razvoj Maksim Oreškin je tim povodom rekao danas da ekstrateritorijalne američke sankcije za Sjeverni tok 2 samo zbližavaju Rusiju i Evropu.\n“Saradnja između Rusije i Evrope raste, a pritisak SAD-a samo daje još veći zamajac daljem razvoju tih odnosa. Kao što možda primjećujete, ove godine imamo opsežnije kontakte sa Evropom, ne samo po pitanju privredne saradnje, koja je bila na visokom nivou i postaje još jača, već i na političkom nivou…”, rekao je Oreškin u intervjuu za Russia Today.\nOn je dodao da Rusija i Evropa danas imaju tešnju komunikaciju i da su mnogo bliže u odnosu na to gdje su bile prije godinu dana.\nGovoreći o projektu Severni tok 2, ukazao je na “veliki problem američkih ekstrateritorijalnih sankcija ne samo za našu, nego i za evropsku stranu“.\nOreškin je podsetio da su Rusija i Francuska nedavno održale sastanak međuvladine komisije po pitanju sankcija, navodeći u tom kontekstu da je njegov francuski kolega Bruno Le Mer američke sankcije ocijenio kao “neprihvatljive”.\nPrema ruskom ministru, jedan od razloga koji je uticao na to da svjetski privredni rast ove godine bude najslabiji od 2009. godine su “jednostrane akcije koje pogađaju globalnu trgovinu“.\nTAGOVIImakapacitetenajnovijeRusijaSjeverniSjeverni tok 2tokzavrši


Postignut dogovor o isporuci gasa Federaciji BiH | Novine Toronto\nPostignut dogovor o isporuci gasa Federaciji BiH\nSnabdevanje gasom Federacije BiH biće nastavljeno, a to je rezultat višečasovnih pregovora predstavnika resornih ministarstava Vlada Federacije BiH i Republike Srpske, te firmi "BH gas" Sarajevo i "Gas promet" Pale.\nSastanku su prisustvovali federalni ministar energetike, rudarstva i industrije Nermin Džindić, direktor "Gas prometa" Milomir Draganić, direktor "BH gasa" Jasmin Salkić, te pomoćnik ministra energetike Republike Srpske Milenko Todorović.\nPosredovala je i delegacija Evropske komisije u BiH, a delu sastanka prisustvovao je i premijer Federacije BiH Fadil Novalić, objavili su sarajevski mediji.\nZbog isteka ugovora sa "Srbija gasom" i "Gas prometom" sa Pala, u zvorničkom postrojenju kompanije "Gas promet" juče je zavrnut ventil koji gasom napaja Federaciju BiH i Istočno Sarajevo.\nDirektor "Gas prometa" Milomir Draganić ranije je inajavio obustavu isporuke gasa Federaciji BiH, jer "BH gas" nije obnovio ugovor za narednu godinu, a stari ugovor je bio na snazi do posljednjeg dana septembra.


Privredna delegacija kineskog okruga Šujang boravi u dvodnevnoj poseti Ćupriji !!!\nĆuprija-Petočlana privredna delegacija kineskog okruga Šujang boravi u dvodnevnoj poseti Ćupriji.\nKako je na današnjem sastanku čelnika ćuprijske lokalne samouprave i kineske delegacije moglo da se čuje, cilj dolaska prijatelja iz najmnogoljudnije zemlje sveta je produbljivanje veza između opštine Ćuprija i Šujang okruga, pre svega kroz jačanje privredne saradnje. Podsetimo, jula prošle godine predsednik Opštine Ćuprija Ninoslav Erić i sekretar Komunističke partije Kine za Šujang okrug Bien Đenđun potpisali su Sporazum o bratimljenju centralne opštine srednjeg Pomoravlja i Šujanga, jednog od trideset najrazvijenijih okruga Narodne Republike Kine.\nKako je na samom sastanku rekao predsednik Erić predstavljajući potencijale opštine Ćuprija, ideja da se u Dobričevu gradi centralna industrijska zona za celo Pomoravlje potekla je prilikom njegove posete Šujangu i tamošnjoj industrijskoj zoni. U delegaciji koja je ovog puta posetila Ćupriju, upravo se i nalaze ljudi koji su, kako je Erić istakao, napravili tu zonu u Šujangu.\nPredsednik Opštine Ćuprija podvukao je kako će izgradnja nove industrijske zone zapravo biti poluga razvoja ne samo Ćuprije nego i Jagodine, Paraćina i celog Pomoravskog okruga, i da za to ima potpunu i svakodnevnu podršku i predsednika Vučića i Vlade Republike Srbije.\n„Ćuprija gradi jednu od najvećih industrijskih zona u Srbiji, na primeru zone u Šujangu. Grad Šujang je jedan od četrdeset ekonomski najbrže rastućih gradova u Kini i mi želimo da taj primer iskoristimo i implementiramo u Ćupriji. Imamo veliku podršku Šujanga, a jedan od investitora čiji je predstavnik tu sa nama je i Jurofajber, investitor koji uskoro u Ćupriji kreće sa svojom drugom fabrikom. Očekujemo da avgusta dođu sa novom idejom. Kako su nam rekli ljudi iz delegacije Šujanga, Jurofajber planira da otvori i treću proizvodnju, tako da se saradnja između Ćuprije i Šujanga, pored tih prijateljskih odnosa, razvija i kroz kulturu i sport, a sada idemo i kroz ono što je najvažnije – kroz privredu“, rekao je predsednik Erić na konferenciji za medije koja je upriličena nakon sastanka dveju delegacija.\nKinesku delegaciju predvodio je Vang Šaodong, zamenik direktora Šujang ekonomsko-tehnološke razvojne zone, koji je naročito istakao bratske odnose između Ćuprije i Šujanga „kao čista voda ili duboka ljubav, koji ne mogu da se iskažu rečima“. Šaodong je takođe podvukao da je delegacija na čijem je čelu došla u Ćupriju „da nađu nove modele saradnje“, misleći pre svega na oblike privredne saradnje. S tim u vezi, Vang Šaodong je rekao da Ćuprija ima niz komparativnih prednosti – od niskih operativnih troškova proizvodnje, do kvalitetne ali ne i skupe radne snage. Šef kineske privredne delegacije na kraju je obećao i da će, po povratku u Kinu, reći tamošnjim privrednicima i preduzetnicima, „ne samo ljudima iz Jurofajbera već i onima koji se bave proizvodnjom hrane“, da dođu u Ćupriju i da ovde investiraju.\nInače, članovi dve delegacije danas su obišli pogon Jurofajbera u Ćupriji, da bi potom posetili srednjovekovnu Ravanicu i jednu etno kuću u Senju.


Urbanistički zavod Beograda - Zemun\nMagistratski trg 1,\nGradska opština Zemun zauzima površinu od 15.027 ha, na kojoj živi oko 150000 stanovnika.\nNalazi se u jugoistočnom delu Srema, ispod sremske zaravni na desnoj obali Dunava, nedaleko od ušća Save. Teritorijalno, istorijski, politički, kulturno, ekonomski i saobraćajno Zemun je vezan za Beograd, u čijem je sastavu od 1934. godine.\nStaro jezgro Zemuna formirano krajem 18. veka, okosnica je društvenog, privrednog i kulturnog razvoja Grada i predstavlja jedinstveni urbani fenomen. Proglašen je prostornom, kulturno-istorijskom celinom od velikog značaja za Republiku Srbiju. Lepotu svoje autentične atmosfere Zemun krije i na Velikom ratnom ostrvu, centru Prirodnog jezgra Beograda.\nUkoliko želite da gradite na teritoriji Opštine Zemun i potrebne su Vam informacije možete se obratiti nadležnim institucijama ili angažovati stručnjake Urbanističkog zavoda Beograda da umesto Vas istražuju i planiraju, izrađuju urbanističko-tehničke dokumente, planske dokumente, informacije, studije, analize, istraživanja, prostorno-programske provere, konkurse.


Postrojenje za preradu otpadnih voda uskoro na Zlatiboru - Sjajne Vesti\nProtekle nedelje, na radost stanovnika Zlatibora i opštinskih vlasti, potpisan je ugovor o donaciji između SO Čajetina i Centra za međunarodni razvoj i saradnju Republike Slovenije. Radi se o sumi od 1,5 miliona evra koju će ovaj slovenački centar donirati radi izgradnje postrojenja za prečišćavanje otpadnih voda na našem planinskom turističkom centru. Ukupna vrednost ovog objekta iznosi 4,4 miliona evra, pa će ostatak sredstava obezbditi SO Čajetina. Očekuje se da će ovo postrojenje početi sa radom početkom 2018. godine, a prvi korak u izgradnji jeste naravno rešavanje administrativnih pitanja. Ukupna vrednost čitave investicije iznosiće oko 10 miliona evra, gde se najpre treba obezbediti saglasnost nadležnog ministarstva za preuzimanje zemljišta od strane lokalne samouprave. Pošto se obezbedi lokacija i prateće dozvole za gradnju, pristupiće se obezbeđivanju sve ostale prateće infrastrukture, prilaznih puteva, kolektora i projekata. U izgradnji ovog objekta učestvovaće konzorcijum srpskih i slovenačke firme: ljubljanski „Hidroinženjering“ kao nosilac posla, „Beo hidro“ iz Beograda i „Jedinstvo“ iz Sevojna. Fabrika za prečišćavanje otpadnih voda gradiće se u mestu Sastavci, na Obudojevici kilometar nizvodno od turističkog centra planine. Ovim će se rešiti problem zagađenja Crnog Rzava i njegove pritoke Obudojevice. Inače, Zlatibor je do sada imao fekalne kolektore, ali su se otpadne vode izlivale direktno u rečno koriti i Crnim Rzavom oticale do Drine.\nSa urbanističkim širenjem Zlatibora, izgradnjom hotela i naselja, ovaj problem je postao ozbiljan i zato će se njegovom rešavanju odmah pristupiti. Po projektu, postupak izgradnje postrojenja bi trebalo da traje 870 dana i to: 600 dana je potrebno za radove i 270 dana za probni rad. Pošto se reše sve administrativne prepreke i dobiju saglasnosti, očekuje se početak radova na izgradnji postrojenja već sa početkom jeseni, a na proleće se očekuje instaliranje opreme za prečišćavnje za čije puštanje u rad će biti potrebno punih 9 meseci.\nInače, u planu je izgradnja i postrojenja za prečišćavanje otpadnih voda Sirogojna, Mačkata i Čajetine, pa bi realizacijom svih ovih projekata opština Čajetina postala prva potpuno ekološka opština u Srbiji.\nNadamo se da će ova sjajna vest biti realizovana u predviđeom roku, da će svest o zaštiti životne sredine i njenom unapređenju nadjačati sve druge manje značajne interese pojedinaca.\ntop vesti, sjajne vesti, zlatibor, cajetina, donacije, zlatiborski okrug, otpadne vode, postrojenje, sastavci\nPostrojenje za preradu otpadnih voda uskoro na Zlatiboru postavio Zozefina Tasic 11.04.2016


Sudija iz "Jovanjice" izabran za Visoki savet sudstva\nHronika Autor:Ivan Milićević11. dec. 202019:52 > 19:53\nFoto: Vesna Lalić/Nova.rs,Filip Krainčanić/Nova.rs\nSudija Trećeg osnovnog suda Žak Pavlović, koji je izabran za jednog od članova Vrhovnog saveta sudstva (VSS) javnosti je poznat iz spora koji je Andrej Vučić, brat predsednika Srbije Aleksandra Vučića, poveo protiv potpredsednika Narodne stranke, Miroslava Aleksića, koji ga je u javnosti direktno povezao sa Predragom Koluvijom, vlasnikom poljoprivrednog gazdinstva "Jovanjica", na kom je pronađena rekordna količina marihuane. Ovo suđenje od samog početka izaziva veliku pažnju javnosti, a činjenica da je baš sudija Pavlović dobio mesto u VSS, dodatno je zanimljiva zbog "prognoze" predsednika Pravnog saveta Narodne stranke, advokata Vladimira Gajića, koji je još početkom godine izjavio " da će u narednom periodu biti zanimljivo pratiti brzinu napredovanja sudije Pavlovića".\n„Sudija Trećeg osnovnog suda Žak Pavlović naredio je Narodnoj stranci pod pretnjom kaznom da Aleksiću dostavi tužbu. Generalni sekretar Narodne stranke Stefan Jovanović odgovorio je sudiji da stranka nema nameru da pomaže Andreju Vučiću i izvršava naređenja suprotna Zakonu o parničnom postupku. Aleksić nije zaposlen u Narodnoj stranci, niti je njen pravni zastupnik i sud bi trebalo da mu dokumente šalje na njegovu adresu u Trsteniku ili u Skupštinu Srbije“, rekao je Gajić početkom marta, u trenutku dok je Aleksić još uvek bio narodni poslanik.\n„To je posebno problematično, jer sudija misli da je Aleksiću kada je postao potpredsednik stranke prestalo svojstvo fizičkog lica. U drugom postupku koji Vučić, takođe, vodi protiv Aleksića, nije bilo ovakvih problema jer je tužba uredno dostavljena. Sudija Pavlović je sve preduzeo samoinicijativno da bi napredovao, niko ga nije terao da se ponaša bahato i nezakonito. Biće zanimljivo pratiti kojom brzinom će sudija napredovati, jer su napredovale sudije koje su sudile u predmetima u kojima je učestvovala Narodna stranka“, rekao je Gajić.“, naveo je tada Gajić.\nSelakovićev omiljeni tužilac ispao iz igre za Veće tužilaca\nU prestoničkom sudu pobedio nezavisan kandidat za VSS\nJovanjicaVisoki savet sudstvaŽak Pavlović


Vesti, 14.10.2021, 10:00 AM\nBela kuća je organizovala dvodnevni virtuelni sastanak sa predstavnicima više od 30 zemalja sveta, pod nazivom „Inicijativa za borbu protiv ransomwarea“, na kome se razgovara o strategiji za borbu protiv ransomwarea.\n„U ovoj prvoj rundi razgovora nismo pozvali Ruse da učestvuju iz niza razloga”, rekao je novinarima u utorak visoki zvaničnik administracije koji je ipak nagovestio moguće učešće Rusije na ovakvim sastancima u budućnosti.\nSastanci Inicijative za borbu protiv ransomwarea dolaze kao odgovor na brojne napade ransomwarea, uključujući napad na američke kompanije Colonial Pipeline, JBS Foods i Kaseya.\nPrema podacima koje je objavila Bela kuća, javno objavljene uplate ransomware bandama dostigle su prošle godine više od 400 miliona dolara globalno i više od 80 miliona dolara u prvom kvartalu ove godine.\n„Mi smo domaćini - mi olakšavamo virtuelni sastanak. Pridružiće mu se ministri i visoki zvaničnici iz više od 30 zemalja i Evropske unije radi poboljšanja saradnje u borbi protiv ransomwarea”, rekao je visoki zvaničnik administracije novinarima.\nOn je rekao da je bilo “iskrenih i direktnih” razgovora unutar ekspertske grupe koja je formirana nakon što su se američki predsednik Džo Bajden i ruski predsednik Vladimir Putin sastali ranije ove godine, o tome koje akcije Vašington očekuje da Kremlj preduzme protiv ransomware bandi iz Rusije.\n„Videli smo neke korake ruske vlade i očekujemo dalje mere“, rekao je zvaničnik, koji je odbio da detaljnije objasni o kojim koracima je reč.\nZanimljivo je da je prošlog meseca jedan visoki zvaničnik FBI rekao da agencija nije videla “nikakve naznake” da je Moskva razbila kriminalne mreže na svojoj teritoriji. Nedelju dana kasnije, Ministarstvo finansija SAD uvelo je sankcije za menjačnicu kriptovaluta u vlasništvu ruskih državljana za koju zvaničnici tvrde da je pomogla u pranju više od 160 miliona dolara nezakonito stečenih sredstava za ransomware i druge kriminalne grupe.\nRansomware je postao ozbiljna pretnja za SAD u poslednjih godinu dana nakon niza razornih napada na kompanije koje upravljaju kritičnom infrastrukturom, poput Colonial Pipelinea koji upravlja najvećim američkim naftovodom. Bajden je Putinu dao spisak od 16 kritičnih infrastrukturnih sektora koji bi trebalo da budu zabranjeni hakerima, ali su se, nakon kratkog zatišja, napadi grupa za koje se zna ili za koje se sumnja da su u Rusiji na američke ciljeve intenzivirali.\nPortparol Saveta za nacionalnu bezbednost SAD je potvrdio da Kina - još jedan veliki protivnik SAD u sajber prostoru - takođe nije pozvana na sastanak. Prošle nedelje je objavljeno da su Bajden i kineski predsednik Si Đinping postigli „načelni dogovor“ o održavanju virtuelnog sastanka pre kraja godine na kojem bi jedna od tema mogla biti sajber bezbednost.\nTokom dvodnevnog foruma u Beloj kući održaće se šest sednica, a skup je započeo juče javnim plenarnim sastankom okupljenih predstavnika, ministara i drugih zvaničnika.\nZvaničnik Bele kuće koji je razgovarao sa novinarima je rekao da će sličnih sastanaka biti i u budućnosti, najavljujući saradnju i sa drugim zemljama u borbi protiv ransomwarea.


NUNS i NDNV osudili napad na ekipu TV Apatina | Autonomija\nNUNS i NDNV osudili napad na ekipu TV Apatina\nNezavisno udruženje novinara Srbije (NUNS) i Nezavisno društvo novinara Vojvodine (NDNV) poručili su danas da zahtevaju od nadležnih organa da najoštrije kazne osobe koje su u subotu u selu Prigrevica napale, vređale i ponižavale naše kolege sa TV Apatin, upućujući im i ozbiljne pretnje.\nKako se navodi u saopštenju medijskih udruženja, taj incident, koji se desio na stadionu FK Bratstva u Prigrevici, a čiji snimak je moguće videti i na internetu, predstavlja i diskriminaciju i najgrublje kršenje prava i dostojanstva novinara i snimatelja, kao i protivzakonito onemogućavanje rada.\n„Dodatno zabrinjava činjenica da ovaj incident, po svemu sudeći, ima i političku pozadinu, odnosno da su ga proizveli pripadnici Srpske napredne stranke, nezadovoljni radom ovog medija“, dodaje se u saopštenju.\nNUNS i NDNV su podsetili da se po Krivičnom zakoniku napad na novinare smatra napadom na službeno lice i da je za to predviđena kazna zatvora u trajanju od šest meseci do pet godina.\nUkoliko incident u Apatinu ne bude imao sudski epilog i proizveo primerenu kaznu za napadače, dodali su, javnosti će biti poslana poruka da je dozvoljeno svoje nezadovoljstvo izveštavanjem medija iskazivati – uvredama, verbalnim i fizičkim nasiljem.


U borbi protiv korupcije i kriminala neće biti zaštićenih – Info Centar Juga\nMinistar unutrašnjih poslova u Vladi Republike Srbije Aleksandar Vulin istakao je danas, nakon kolegijuma Uprave kriminalističke policije, da je borba protiv korupcije jedan od glavnih prioriteta predsednika Srbije i državnog vrha.\nVulin je, takođe, naglasio da je Aleksandar Vučić prvi predsednik koji je obećao da u borbi protiv svih oblika kriminala niko neće biti zaštićen i to je ispunio.\nOn je izdao jasno naređenje da se državni organi obračunaju sa organizovanim kriminalom i korupcijom i mi ćemo to, kao što smo već pokazali, sprovesti u delo, rekao je ministar, dodavši da su narod i zemlja u kojoj cvetaju korupcija i kriminal osuđeni na siromaštvo i lošu budućnost.\nSrbija je iz godine u godinu ekonomski sve jača i mi ćemo odlučnom borbom protiv kriminala i korupcije dati pun doprinos daljem razvoju zemlje i boljem životu svih naših građana, poručio je Vulin.\nKolegijumu su, između ostalih, prisustvovali načelnik Uprave kriminalističke policije Bogdan Pušić, zamenik načelnika UKP i vršilac dužnosti načelnika Službe za borbu protiv organizovanog kriminala Ninoslav Cmolić, načelnik Službe za suzbijanje kriminala Žarko Mladenović i načelnik Odeljenja za borbu protiv korupcije Branislav Eremić, navodi se u saopštenju Ministarstva unutrašnjih poslova.


TotalCar.rs » Volkswagen ukida “Das Auto” slogan zbog Dizelgejt afere\n0 komentara 3687 pregleda\nPrašina koju je podigao Dizelgejt skandal još uvek se nije slegla, a njena najnovija žrtva sada je popularni slogan ove kompanije.\nRojters prenosi da će Volkswagen ukinuti ovaj slogan koji je lansiran 2007. godine. Ova fraza u prevodu znači “Automobil”, a čelnici ove kompanije odlučili su da je ukinu, kako bi zauzeli nešto skromniji pristup svom oglašavanju.\nPortparol Volkswagena je na pitanje o ovoj odluci odbio da potvrdi da će “Das Auto” otići u istoriju, ali je potvrdio da će ga zameniti jednostavniji moto koji se sastoji samo od naziva ove kompanije – “Volkswagen”. Portparol je rekao da će ona postupno zamenjivati stari slogan.\nOdluka da se “Das Auto” ukine navodno se našla predmetom diskusije pred 2.000 menadžera prošle nedelje. Jedna osoba, koja je bila prisutna, za Rojters je izjavila da je CEO Volkwswagenovog odeljenja za putnička vozila, dr Herbert Dies, rekao je da je, u svetlu Dizelgejt afere, ovakav način definisanja automobila apsolutistički. Osim toga, on smatra da je aktuelni slogan pretenciozan, te da nije uspeo da isprati želju ove kompanije da bude tehnološki lider na tržištu.\nI dok Volkswagen nastoji da minimalizuje štetu koja je naneta njegovom imidžu, ova kompanija još uvek se suočava sa brojnim izazovima. Naime, vlasti još uvek nisu odobrile propisane izmene za modele opremljene 2.0 i 3.0-litarski TDI motorima u SAD.


Fortuna Digital - prodaja i servis mašina za štampanje i doradu\nUgovorite najunosnije poslove\nFortuna Digital - zastupnik za Massivit 3D štampače u regiji\nFortuna Digital sa ponosom najavljuje početak saradnje i distribucije Massivit 3D štampača za teritorije Hrvatske, Slovenije, Srbije i Bosne i Hercegovine!\nNajnoviji tekstilni štampač HP Stitch S serije karakteriše brzo i precizno usklađivanje boja, kao i efikasnost u pojednostavljivanju radnih procesa što olakšava opstanak na današnjem konkurentnom tržištu i daje prednost u odnosu na konkurenciju.\nFortuna Digital proširila je svoju ponudu mašina u Hrvatskoj, Srbiji, Sloveniji, Bosni i Hercegovini i Mađarskoj sa novim brendom – Widinovations.\nPronađite sve za digitalni tisak na jednom mestu!\nIstražite našu široku paletu vrhunskih brendova.\nHP Latex 700 i 800 serija štampača Ugovorite najunosnije poslove...\nNajnoviji tekstilni štampač HP Stitch S serije karakteriše brzo i...\nProšle nedelje u demo centru Fortune Digital u Zagrebu održani...\nFortuna Digital sa ponosom najavljuje početak saradnje i distribucije Massivit...\nFortuna Digital proširila je svoju ponudu mašina u Hrvatskoj, Srbiji,...\nOvogodišnja Grafima održana od 25.- 28. 09.2019. u Beogradu bila...\nPozivamo Vas da nas posetite i ove godine na sajmu...\nDobrodošli u digitalni svet Fortune Digital\nMesto gde zajedno gradimo vašu viziju!\nKompanija Fortuna Digital sa zadovoljstvom nudi svojim partnerima visok nivo usluga, visokokvalitetnih medija i štamparskih mašina, i konstantno radi na poboljšanju usluga, proširenju asortimana i unapređenju poslovnog profesionalizma kako bi pružila najbolju podršku svojim poslovnim partnerima.


Vesić nemačkoj delegaciji predstavio strategiju „Beograd 2030” - Beogradski Portal\nZamenik gradonačelnika Beograda Goran Vesić ugostio je danas u Starom dvoru delegaciju predstavnika nemačkih fondacija i saradnika u Bundestagu i tom prilikom predstavio strategiju razvoja našeg glavnog grada „Beograd 2030”. Događaju su prisustvovali zamenica predsednika Skupštine Grada Beograda Andrea Radulović, glavni urbanista Marko Stojčić, kao i direktor Fondacije „Konrad Adenauer” Norbert Bekman–Dirkes, koja je inicirala skup. Organizator skupa je Društvo za Jugoistočnu Evropu iz Nemačke.\nVesić je nakon prezentacije istakao da je gostima predstavio planove razvoja Beograda, naglašavajući da je naš glavni grad savremen i da zaslužuje da bude deo Evrope.\n– Siguran sam da ćemo sprovođenjem programa „Beograd 2030” doći do toga da naši ljudi imaju isti komfor života kao i žitelji zemalja Evropske Unije. Posebno sam zadovoljan što su sastanku prisustvovali mladi ljudi, koji sarađuju sa poslanicima različitih političkih partija Nemačke i koji će zasigurno u budućnosti biti i sami poslanici ili deo uprave, kako bi na vreme upoznali Srbiju i Beograd. Nadam se da ćemo u budućnosti sarađivati sa njima i nadalje produbljivati odnose između dve zemlje, na zadovoljstvo dva naroda. Vezuje nas veliko prijateljstvo i imamo veliku podršku Nemačke u privrednom, političkom i svakom drugom smislu. Osim saradnje države i privrede važno je i da ljudi jedni druge bolje razumeju, a to se posebno odnosi na mlade političare – rekao je Vesić.\nJednako je bitno, dodao je Vesić, i da naši mladi političari posete nemačke gradove i upoznaju se sa njihovim institucijama i kulturom, kako bi stekli svoj utisak i radili na daljem povezivanju naroda.\nIzvršni direktor Društva za Jugoistočnu Evropu Kristijan Hageman naveo je da je cilj posete našoj zemlji upoznavanje sa situacijom nakon izbora, kao i upoznavanje sa lokalnim projektima. On je izrazio veliko zadovoljstvo predstojećim planovima za razvoj Beograda, posebno u oblastima saobraćaja i zaštite životne sredine.\n– Planom koji obuhvata period od otprilike deset godina postignuće se mnogi važni ciljevi i istovremeno rešiti problemi, što će biti od velikog značaja za grad – naveo je Hageman.\nNorbert Bekman–Dirkes je naglasio da je cilj Fondacije „Konrad Adenauer” da posreduje u spajanju svih onih koji se interesuju za Srbiju i Beograd sa predstavnicima u našoj zemlji, te da se Goran Vesić uvek odaziva takvom pozivu. Najvažnije je, dodao je on, da se do informacija dođe na autentičan način, odnosno u direktnom kontaktu.\n– Utisci ovih mladih ljudi vrlo su pozitivni, nakon što su čuli o planovima za razvoj Beograda. Program „Smart siti” nije samo vezan za Beograd, odnosno Srbiju već ima međunarodni karakter. Utisak je i da je Beograd savremen grad, te da će zasigurni ovi mladi ljudi doći ponovo kako bi videli njegov dalji razvoj i efekte planova – istakao je Bekman–Dirkes.\nOn je na kraju zahvalio zameniku gradonačelnika jer uvek „stručno i strastveno” predstavlja Beograd u budućnosti.


U Srbiji četiri osobe preminule od COVIDA-19, u većinski albanskim sredinama na Kosovu dve GracanicaOnline.Info\nU Srbiji četiri osobe preminule od COVIDA-19, u većinski albanskim sredinama na Kosovu dve\nJoš četiri osobe su preminule od posledica korona virusa u Srbiji u poslednja 24 sata, dok su od 8.065 testiranih uzoraka, registrovana još 74 nova slučaja zaraze, saopšteno je na sajtu Ministarstva zdravlja Republike Srbije covid19.rs.\nOd početka epidemije, u Srbiji je testirano 4.430.567 uzoraka, registrovano je 716.717 lica zaraženih korona virusom, od kojih je 7.051 osoba preminula. Na bolničkom lečenju se nalazi 288, a na respiratorima još 11 pacijenata.\nJoš dve osobe su preminule od COVIDA-19 u većinski albanskim sredinama na Kosovu, od 1.241 testiranog uzorka je registrovano još 17 novih slučajeva zaraze, dok je osam osoba izlečeno, saopštio je Institut za javno zdravlje u Prištini.\nOd početka epidemije, u većinski albanskim sredinama na Kosovu je testirano 675.525 uzoraka, registrovano je 107.785 inficiranih, od kojih je 2.260 osoba preminulo, dok su trenutno 172 aktivna slučaja zaraze.\nPrevious Pada broj novozaraženih i nema preminulih od posledica korona virusa\nNext U srpskim sredinama na KiM bez novoobolelih\n24. oktobra 2021., 04:00


Nutribella keks sa belgijskom čokoladom 105g cena akcija Srbija\nEPonuda > Hrana > Slatkiši i grickalice > Keks i biskviti > Nutribella Keks i biskviti\nNutribella keks sa belgijskom čokoladom 105g cene\nTrenutno nemamo slike za Nutribella keks sa belgijskom čokoladom 105g\nEPonuda nije internet prodavnica već Vam omogućava da brzo i lako nađete Nutribella keks sa belgijskom čokoladom 105g po najjeftinijoj ceni. Naš cilj je da kupci budu što bolje informisani o ponudi Nutribella keks sa belgijskom čokoladom 105g na tržištu Srbije. Vrlo lako nalazite željeni proizvod za kategoriju Keks i biskviti cene, ne morate da lutate od sajta do sajta za Nutribella Keks i biskviti, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Nutribella keks sa belgijskom čokoladom 105g sa PRODAVCEM. EPonuda ne može da garantuje potpunu tačnost specifikacije i slika za Nutribella keks sa belgijskom čokoladom 105g. Pre kupovine, podatke za Nutribella keks sa belgijskom čokoladom 105g proverite na sajtu PROIZVOĐAČA.\nNutribella keks sa belgijskom čokoladom 105gNutribella lešnik keks 50gNutribella kakao keks 50g\nKraš domaće čajno pecivo sa čokoladom 220g kutija\nBelvita seeds & berries integralni keks


Nije Obradović ugrozio Krušik, već ljudi iz vlasti - Društvo - Dnevni list Danas\nPočetna » Društvo » Nije Obradović ugrozio Krušik, već ljudi iz vlasti\nSagovornici Danasa saglasni da je povlašćeni položaj pojedinih firmi uzrok lošeg poslovanja namenske industrije\nNamera predstavnika vlasti da aferu „Krušik“ predstavi kao planiranu zaveru da se uruši poslovanje ove fabrike namenske industrije iz Valjeva i ugroze poslovi ljudi, prema mišljenju naših sagovornika upućenih u slučaj, nije ništa drugo do pokušaj zamene teza i u drugi plan potisne sadržaj informacija koje je u javnost izneo uzbunjivač Aleksandar Obradović.\n8Piše: K. Despotović - V. Jeremić 04. januara 2020. 13.00\nOvu propagandnu taktiku u javnosti najčešće koristi predsednik Srbije Aleksandar Vučić.\nOn je i pre dva dana, gostujući na televiziji Hepi istakao da je afera „Krušik“ pokrenuta „da se uništi konkurencija, pa makar i mala konkurencija kao što je srpska“.\nOn je rekao da je izvoz srpske namenske industrije manji i „zato što nema ratova pa se oružje teže prodaje“. Nedelju dana ranije je u blizini Subotice najavio i sastanak sa predstavnicima namenske industrije kako bi se sanirala šteta od afere.\n„Naneli su veliku štetu Srbiji, Valjevu, Krušiku. Moraćemo da se borimo, da podižemo Srbiju, vojnu industriju, da zaštitimo 11.000 radnika i da guramo Srbiju napred“, rekao je Vučić.\nNa pitanje o aferi „Krušik“, Vučić ne naglasio da će namenska industrija morati da plati visoku cenu za njeno „medijsko razaranje“, jer je valjevska fabrika „izgubila velike poslove“, pošto je iste minobacačke granate bugarska fabrika prodala Ujedinjenim Arapskim Emiratima.\nReagujući na tvrdnje Aleksandra Obradovića o tome da su u „Krušiku kadrovi Srpske napredne stranke zapošljavani bez konkursa, Vučić je ukazao i da je taj čovek, za koga je rekao da nije uzbunjivač, zbog funkcije na kojoj mu je bila majka, dobio posao na isti način, kao i njegova devojka.\nIpak, prema rečima Aleksandra Milovanovića, bivšeg radnika Odeljenja za bezbednost državne firme za promet naoružanja „Jugoimport SDPR“, apsolutno je netačno da je objavljivanje podataka o poslovanju „Krušika“ ugrozilo tu kompaniju.\n– Uzrok lošeg poslovanja kompanije Krušik vidi se iz dokumenata koje je objavio Aleksandar Obradović. Krušik nije mogao da funkcioniše po ekonomskim principima zbog toga što su povlašćenim kompanijama prodavali proizvod ispod tržišne cene, a ne zbog objavljivanja tih dokumenata, kaže Milovanović.\nKako dodaje, loši poslovni bilansi Krušika posebno upadaju u oči kada se uzme u obzir da u poslednjih četiri, pet godina ima sve više ratnih konflikata u svetu.\n– U ovom periodu je drastično porasla potreba za municijom, koji predstavlja „hranu“ ratnih sukoba. Krušik je u tom periodu povećao proizvodnju, radi se u tri smene, a istovremeno se beleže višemilionski gubici, navodi Milovanović.\nVladimir Gajić, advokat Aleksandra Obradovića, ističe da predsednik Srbije Aleksandar Vučić pričom da njegov klijent urušava Krušik, pokušava da odbrani neodbranjivo i prikrije činjenicu da je vrh režima uhvaćen u aferi Krušik.\n– To je pokušaj da se neodgovornost onih koji rukovode Krušikom u poslednjih osam godina prikrije uprkos činjenici da je Aleksandar Obradović već dokazao kako je nanošena šteta Krušiku, kao i činjenica da je Krušik u finansijskoj blokadi već 1200 dana, dok je sa druge strane firma GIM ostvarila preko 3,5 hiljade puta veći prihod od 2016. do danas u odnosu na prethodni period, kaže Gajić. On naglašava da je isti je slučaj sa kompanijama sa kojima je povezan Slobodan Tešić, koji je sponzor Srpske napredne stranke.\nAfera Krušik, Aleksandar Obradović, Aleksandar Vučić, Fabrika Krušik, UzbunjivačBeograd\nStojanović: Politika Vučića usmerena na što duže opstajanje na vlasti\n04. januara 2020. u 16.15\n04. januara 2020. u 16.42\nŽalosno je što ovako brutalnu činjenicu treba dokazivati kao u ovom textu, naravno da je politička mafija uništila i uništava sve po Srbiji.\n04. januara 2020. u 17.24\nJa nemam kud iz ove naše Stradije , jer sam prestar za to , ali moram da se prekrstim i levom i desnom , što se naš PREDSEDNIK države bavi nečim kao ,kako je neko dobio posao zbog funkcije na kojoj mu je bila majka , pa i njegova devojka … Stalno mi dođe u sećanje pokojni drug Tito koji je bio predsednik , ali ne mogu da ga zamislim da se bavi ovakvim stvarima na nivou mojih komšija seljaka .\n04. januara 2020. u 22.41\nTito je bio Tito…..ali je bio gospodin. Šteta što ga ne slede, bar po gospodstvu\n06. januara 2020. u 11.49\nI jos da dodam: problem nije sto je Obradovica zaposlila majka, a nakon toga on svoju devojku.Oni svoj posao rade posteno i ledja im ne cuva SNS.Klasicna Sns-ovska zamena teza, kako je isto stranacko zaposljavanje i rodbinsko.Stranacko u ovom slucaju ima mnogo vecu tezinu, s obzirom da ljudi koji su tako zaposleni ne rade nista nego pisu botovske komentare i stite stranku koja je na vlasti i ne rade nista drugo.\n17. januara 2020. u 15.20\nVučiću ,tvoje visoko parne tekstove ,već bi mogao da sastavlja i đak u osnovnoj školi za domaći , tema :\n„Volim svoj narod „. !!?\nDa dkrstimo priču o tome koje uništio Krušik…\nPa ti Vučiću ..!\n09. marta 2020. u 16.08\nMalo i stefanovici


Dodik, Čović i Izetbegović završili večeru sa američkim i zvaničnicima EU bez izjava za medije - 29.11.2021, Sputnik Srbija\nDodik, Čović i Izetbegović završili večeru sa američkim i zvaničnicima EU bez izjava za medije\nVečeras je u sarajevskoj rezidenciji šefa Delegacije Evropske unije Johana Satlera upriličena radna večera trojice domaćih lidera sa evropskim i američkim... 29.11.2021, Sputnik Srbija\nVečeri su prisustvovali lideri SNSD-a Milorad Dodik, HDZ-a Dragan Čović i SDA Bakir Izetbegović, a ona je završena bez izjava, piše RTRS.Trojica stranačkih lidera bili na radnoj večeri sa američkim i evopskim zvaničnicima Metjuom Palmerom i Angelinom Ajnhorst.Član Predsedništva BiH Milorad Dodik izašao je ranije iz rezistencije šefa Delegacije EU. Nije se obraćao novinarima.Kako je najavljeno, teme su bile aktuelna politička situacija u BiH, blokada rada institucija i izmene Izbornog zakona. Palmer i Ajnhorstova su stigli u Sarajevo kako bi obavili novu rundu pregovora s ciljem izmena Izbornog zakona BiH.\n22:04 29.11.2021 (Osveženo: 22:14 29.11.2021)\nVečeras je u sarajevskoj rezidenciji šefa Delegacije Evropske unije Johana Satlera upriličena radna večera trojice domaćih lidera sa evropskim i američkim diplomatama.\nVečeri su prisustvovali lideri SNSD-a Milorad Dodik, HDZ-a Dragan Čović i SDA Bakir Izetbegović, a ona je završena bez izjava, piše RTRS.\nTrojica stranačkih lidera bili na radnoj večeri sa američkim i evopskim zvaničnicima Metjuom Palmerom i Angelinom Ajnhorst.\nČlan Predsedništva BiH Milorad Dodik izašao je ranije iz rezistencije šefa Delegacije EU. Nije se obraćao novinarima.\nKako je najavljeno, teme su bile aktuelna politička situacija u BiH, blokada rada institucija i izmene Izbornog zakona.\nPalmer i Ajnhorstova su stigli u Sarajevo kako bi obavili novu rundu pregovora s ciljem izmena Izbornog zakona BiH.\nIzetbegović: Ili će sve biti rešeno, ili ništa\n29 Novembar 2021, 19:04


R I Z I N G E R I U M: Oasis: Ipak ništa od raspada?\nOasis: Ipak ništa od raspada?\nBritanska grupa Oasis demantovala je glasine o raspadu i navela da namerava da nastavi sa turnejama i snimanjem novih albuma, prenosi “New Musical Express”\nU štampi su se pojavili napisi o raspadu grupe nakon što je Oasis, zbog bolesti pevača Liama Galagera, otkazao koncert poslednjeg dana engleskog festivala “V”.\nGalager je na svom profilu na društvenom sajtu “Twitter” prvi demantovao da je nastup na festivalu 23. avgusta trebalo da bude i poslednji koncert benda u Velikoj Britaniji.\nGrupa je na svojoj internet stranici postavila saopštenje u kojem navodi da nastavlja sa turnejama i snimanjem albuma.\n- Festival je od početka bio zamišljen kao poslednji britanski koncert na našoj turneji “Dig out Your Soul”. Oasis će u Evropi dovršiti svetsku turneju a potom uzeti zasluženi odmor pre nego što počne da razmišlja o narednom albumu i turneji, piše na sajtu grupe.


Samo jedna tačka dnevnog redaa: Zakazana posebna sjednica NSRS – TuzlaInfo.ba\n29/01/2022 | 9:00\nPosebna sjednica Narodne skupštine Republike Srpske zakazana je 1. februara, a na njoj će se naći samo jedna tačka dnevnog reda – aktuelna političko-ekonomska situacija u Bosni i Hercegovini. Predstavnici opozicionih stranaka u Narodnoj skupštini bili su uzdržani tokom glasanja na Kolegiju jer smatraju da se sjednica zakazuje kako bi se lideru SNSD-a Miloradu Dodiku omogućilo da izađe iz aktuelne krize, piše BHRT,\nPredsjednik Narodne skupštine Republike Srpske kaže da je sazvao sjednicu jer politička kriza može biti riješena samo razgovorom političkih predstavnika.\nNEDELJKO ČUBRILOVIĆ, predsjednik Narodne skupštine Republike\n„Ovu sjednicu sam zakazao iz motiva da otvorimo mogućnost dijaloga na svim nivoima u BiH. U posljednjih mjeseci politička scena je poprilično zatrovana, nema razgovora samo se komentariše svako na svoj način, ne čujući i neuvažavajući drugoga i drugačije“, rekao je Čubrilović\nLideri SDA i HDZ-a, koji su dobili poziv za prisustvo sjednici, imaju oprečne stavove. Izetbegović je kategoričan da se državna pitanja mogu da rješavaju samo u državnom parlamentu, dok je Čović rekao da nema ništa protiv da se razgovara.\nBAKIR IZETBEGOVIĆ, predsjednik SDA (26. 1. 2022)\n„Mislim da je to naivan pokušaj, da su entiteti dovoljni da se državna pitanja mogu rješavati na nivou entiteta i u tom smislu poziv Novaliću od Viškovića da se dokaže da stvari funkcionišu na nivou entiteta, meni je potreban državni nivo“, kazao je Izetbegović.\nDRAGAN ČOVIĆ, predsjednik HDZ-a (25. 1. 2022)\n„Osobno nemam ništa protiv da razgovaramo na svakoj lokaciji, u svakoj instituciji kako bismo vratili povjerenje u institucije BiH i omogućili da one profunkcionišu“, ističe Čović.\nPozdravljajući Čovićev odziv posebnoj sjednici Narodne skupštine, predsjednik SNSD-a Milorad Dodik ocijenio je da je osnovni problem u BiH funkcionisanje institucija BiH i da će u Parlamentu Bosne i Hercegovine predložiti novi zakon.\n„Rekli smo da ćemo predložiti zakon da se zloupotreba priče o genocidu kažnjava, tako što će, ako neko nazove RS ili srpski narod genocidnim, se predložiti kazna zatvora”, rekao je Dodik.\n„Ona rješenja koja za nas nudi Dodik su neprihvatljiva, a to je da alibi za njega lično da se donese poseban zakon nakon kojeg će se odlučiti da se vrati u institucije u Sarajevo, objašnjava Šarović“\nOpozicioni poslanici u Parlamentu Republike Srpske ocijenili su da je ova posebna sjednica zakazana kako bi se predsjedniku SNSD-a Miloradu Dodiku omogućilo da izađe iz aktuelne političke krize i da se zaključci sa prethodnih posebnih sjednica ne provode.\nDUŠKO IVIĆ, zastupnik DNS-a u NSRS\n„Ako uzmemo da su SNSD u koaliciji sa SDA i HDZ mogli su kvalitetno u Sarajevu u Savjetu ministra i Parlamentu BiH da završe ovo pitanje“, ističe Ivić.\nIako je Dodik ranije najavio da će se na posebnoj sjednici naći i Zakon o VSTS-u Republike Srpske i da će biti zabranjeno djelovanje Suda i Tužilaštva BiH na teritoriji Republike Srpske, Čubrilović je rekao da takvi materijali nisu stigli u Narodnu skupštinu.


Tako je u poslednje dve decenije Osonica dobila više grobalja koja uopšte nisu registrovana, dok je centralno počelo da zarasta u šiblje, korov i drugo rastinje, jer o njemu ne brinu čak ni mnogi potomci ovde sahranjenih predaka. Najčešće ga posećuju jednom godišnje, za zimske zadušnice.\nMesna zajednica nema novca da kupi susedne parcele, komunalno preduzeće „Ivanjica“ nema nikakvu nadležnost za to, a opština očito za stanje na terenu ne zna jer od nje niko i ne traži da pomogne u rešenju ovog velikog problema. Zbog toga se meštani Osonice snalaze kako znaju i umeju.\nNerešen problem, među stanovnicima godinama izaziva sumnju u to koliko su granice parcele groblja na terenu istovetne sa onima kojima raspolaže katastar nepokretnosti. Veliki broj njih smatra da pojedini vlasnici susednih parcela veoma skupo naplaćuju grobna mesta iako to zamljište pripada sadašnjem groblju.\n- Nažalost niko ne pita za cenu kada ga zadesi tako nešto. Morao sam da izdvojim preko 600 evra za dva grobna mesta, nisam imao gde da sahranim roditelje a čuo sam da su ljudi i gore prolazili - kaže jedan od meštana ovog sela.\nGroblje u Osonici\nNa zvaničnom portalu službe za katastar nepokretnosti „Geosrbija“, jasno se vidi da sa severne i istočne strane groblja ima još prilično mesta do susednih parcela, te da nijedno, prodato po tvrdnji meštana ne ulazi u privatne parcele. Od poslednjih grobova do međa sa susednim livadama ima prostora u širini od 2 do 10 metara.\nKoliko su pouzdane granice parcela na portalu „geosrbija“ sa granicama na kartama u katastru i samom terenu, pitali smo nadležne. Rečeno nam je da podaci objavljeni na njihovom sajtu nisu potpuno tačni.\nPokušali smo da kontaktiramo vlasnike susednih „spornih“ parcela (2391 i 2392) kako bismo čuli njihov stav i mišljenje o ovom uslovno rečeno problemu, međutim u tome nismo uspeli.\nMeštani sa kojima smo razgovarali kažu da će u narednom periodu u saradnji sa crkvenom opštinom Luke prikupiti novac i angažovati geometra koji će na terenu pokazati pravo stanje stvari i postaviti vidne međe. Ukoliko se kažu ispostavi da je neko zloupotrebio zemljište koje pripada groblju, prodajući ga kao tuđe, moraće da odgovara pred nadležnim institucijama.\nCentralno seosko groblje staro je nekoliko stotina godina, a katastarska parcela broj 2399, površine 19,82 ara na kome se nalazi, vlasništvo je Srpske pravoslavne crkvene opštine Luke, kojoj pripada i osonička pomesna crkva.\nDa bi groblje prepuno korova, stabala i drugog rastinja koliko toliko doveli u red, grupa meštana je prethodnih dana organizovala akciju njegovog čišćenja. Kvalitetnije drvo završiće u ćumurani, dok će sakupljeni korov biti dislociran i spaljen.\nIvanjica: Nagrađeni najzaslužniji pojedinci i organizacije\nIvanjica: Ruši se nenamenski most i gradi mini-hidroelektrana\nIvanjica dobija video nadzor\nSledeće godine rekonstrukcija puta Požega - Ivanjica\nOvogodišnje plivanje za ČASNI KRST na opštini Stara Pazova neće biti takmičarskog karaktera\nPetu godinu zaredom, na Bogojavljenje 19. januara na opštini Stara Pazova, na plaži Venecija u Starim Banovcima sa početkom u 11 sati, održaće se manifestacija "Plivanje za Časni krst". Ovogodišnji podvig ulaska u hladnu dunavsku vodu je za još veće divljenje jer ovogodišnja manifestacija nije takmičarskog karaktera, a časni krst će nositi major Milan Žunić.\nTUŽAN PRIZOR Tri radnika posekla drvo staro šest vekova: Radile tri testere, nikada veći hrast nismo posekli!\nHrast u selu Savinac, star više od 600 godina, posečen je tokom noći srede na četvrtak, saopšteno je iz lokalne mesne zajednice. Hrast su juče ujutru posekla trojica radnika koje je anažovalo Građevinsko preduzeće "Planum".\nPROBLEMI SA RAČUNIMA Grejanje istih stanova u Senti od 1.000 do 26.000 dinara\nZoltan Borošđevi, jedan od 2.200 korisnika daljinskog grejanja u ovom gradu na Tisi tvrdi da se građanima, koji nemaju ugrađene merne uređaje, nezakonito naplaćuje zagrevanje stanova.


Henkel proširuje fabriku u Kruševcu › Made-in-Germany.rs\nHenkel proširuje fabriku u Kruševcu\nNemačka kompanija Henkel Srbija najavljuje da će proširiti proizvodne kapacitete svoje fabrike u Kruševcu, izgradnjom novog pogona za proizvodnju kapsula za mašinsko pranje rublja i tableta za mašinsko pranje sudova, sa planiranim kapacitetom od 400 miliona kapsula godišnje.\nU Urbanističkom projektu za kompleks fabrike Henkel Srbija se navodi da je u planu i dogradnja centralnog logističkog skladišta, izgradnja magacina ambalaže i magacina boja, kao i rekonstrukcija i izgradnja novog dela fabrike tableta. Planirana je i postavljanje portirnice sa nastrešnicom i trafostanice, kao i drugih infrastrukturnih objekata.\n“Kako bi se omogućilo funkcionisanje planiranih objekata i kompleksa u celini, u planu je izgradnja/dogradnja internih saobraćajnica, manipulativnog platoa i betonskih trotoara, dok se slobodne površine uređuju zelenilom”, navodi se u urbanističkom projektu koji će biti na javnoj prezentaciji do 11. juna.\nInače, Komisija za kontrolu državne pomoći odobrila je davanje bespovratnih sredstava od 14,4 miliona eura Henkelu za investiciju od 93,5 miliona eura za izgradnju nove proizvodne linije i proširenje kapaciteta fabrike kućne hemije u Kruševcu.\nKako se navodi u odluci donetoj 24. aprila, ovo direktno strano ulaganje zaposliće najmanje 100 radnika, a sa proizvodnjom bi trebalo da počne u drugoj polovini ove godine, dok bi pun proizvodni kapacitet trebalo da dostigne 2021.\nNemačka Beha gradi u Svilajncu fabriku mernih uređaja\nOd MiG na 08/06/2020 / AKTUELNO / Ostavite komentar\nBroj nezaposlenih u Nemačkoj porastao na 2,8 mil.


Stroge mere zaštite i disciplina pobeđuju virus – Televizija srpske dijaspore\nNakon višednevne kućne izolacije, građani Pekinga izašli su na ulice, a prema zavničnim podacima, moglo bi da se zaključi da su stroge vanredne mere urodile plodom i da je širenje virusa pod kontrolom, javlja BBC.\nIako su ulazak i izlazak iz Vuhana i dalje pod strogom kontrolom, supermarketi, prodavnice i butici počeli su da prodaju sveže voće i povrće, prenosi AP.\nPo jedan član svakog domaćinstva dobija dozvolu da jednom u toku dana izađe na dva sata u kupovinu.\nVeć treći dan u nizu u Vuhanu, iz kojeg je krenula epidemija korona virusa, nema novih slučajeva zaraženih.\nU međuvremenu, kineski premijer Li Kećijang apelovao je juče da se ulože napori kako bi se stabilizovali i podržali privrednici koji su glavni pokretač ekonomskog oporavka, izvestila je kineska državna agencija Sinhua, preneo AP.\nLi je naglasio da je urgentno da se normalizuje proizvodnja i oporavi ekonomski i društveni poredak i najavio finansijsku pomoć malim i srednjim preduzećima koja su glavni poslodavci i ključne karike u lancu snabdevanja.\n“Sve nepotrebne restrikcije koje odlažu nastavak radnog procesa trebalo bi da budu ukinute. Uvođenjem efikasne prevencije i kontrole, neophodnog medicinskog nadzora i pripravnih snaga za brzo delovanje, sprečavanje epidemije i nastavak procesa rada mogu da se unaprede na sinhronizovan način”, rekao je kineski premijer.\nU okviru borbe protiv nezaposlenosti, vlada u Pekingu je postavila veb sajt koji bi trebalo da pomogne u oglašavanju 10 miliona radnih mesta do kraja juna ove godine.\n“Državljanima BiH biće produžene vize”\nU Kini jutros nije prijavljen nijedan smrtni slučaj od Kovid-19 i to je prvi put od januara, kada je Peking počeo…\nU Srbiji je ozdravio najmlađi pacijent obolio od virusa korona - beba rođena 4. marta. Beba, čiji su inicijali…\nVladan Božić\t 06.04.2020\nNjemački ministar spoljnih poslova, Hajko Mas i ministar finansija, Olaf Šolc, pozvali su danas na zajedničke mjere…


POKRET ZA SLOBODU - Saopštenje radničkog udruženja Subotice "Solidarnost"\nSaopštenje radničkog udruženja Subotice "Solidarnost"\nUdruženje građana Subotice "Solidarnost" od juna 2011. godine je postalo članom Koordinacionog odbora radničkih protesta u Srbiji i kao takvo pridruženi smo član Pokreta za slobodu. Na savetovanjima (bilo ih je četiri) krajem 2011. u Beogradu odlučili smo, pošto nadležni u Srbiji ne čuju glas ogorčenih radnika i ništa ne preduzimaju na sankcionisanju nezakonitosti u privatizaciji, da naše nalaze – iznesemo pred organima EU. Tako su 7. marta 2012. iznete naše ocene o privatizaciji "Sever"-a kao i o pljački i uništavanju drugih firmi u Srbiji kroz proces privatizacije.\nPredstavnik Pokreta za slobodu iz Beograda, Milenko Srećković, govorio je u Odboru regija, savetodavnom telu Evropske Unije, o ekonomskim posledicama privatizacije u Srbiji. U svom izlaganju je Vladu Srbije označio za krivca za uništavanje velikog broja preduzeća i radnih mesta, pranje nelegalno stečenog novca kroz privatizaciju, uništavanje poljoprivrednih zadruga i kombinata, korupciju, tajkunizaciju svih segmenata društva i korišćenje državnog budžeta za finansiranje stranačkih aktivnosti.\nPokret za slobodu od Vlade Srbije traži nadoknadu štete i ispravljanje nepravde koja je radnicima i seljacima napravljena u postupku privatizacije.\n''Nedopustivo je da tolika pljačka ostane nekažnjena a da sadašnja vlast i dalje bude smatrana demokratskom i proevropskom. Vlast u Srbiji govori da sve čini da bi Srbija postala deo Evropske unije a nijedna privatizacijska afera nije do kraja istražena niti su počinioci kažnjeni'', izjavio je Milenko Srećković.\nUčešće Pokreta za slobodu na javnoj konferenciji održanoj prošle srede u Odboru regija podržao je međunarodni pokret ''European Coordination Via Campesina''. Sredinom sledećeg meseca će se u Briselu održati javni skup na kojem će se institucijama Evropske Unije ponovo predati pismo sa detaljnim informacijama o korupciji u privatizaciji. Skup će organizovati nedavno formirani ogranak Pokreta za slobodu u Briselu u kojem se nalaze društveni aktivisti iz inostranstva.\nPokret za slobodu je nestranački i nezavistan pokret. U vođstvu pokreta se pored Milenka Srećkovića nalaze još i Ivan Zlatić, publicista, Zdravko Deurić, vođa radnika u Zrenjaninu i sadašnji vršilac dužnosti direktora "Jugoremedije", kao i radnici i seljaci brojnih preduzeća u Srbiji.\nUG Subotice "Solidarnost" prati i u stalnoj smo komunikaciji sa nadležnim organima pravosuđa i sa nestrpljenjem očekujemo nalaze i mere MUP-a i Tužilaštva u Subotici povodom krivičnih dela i drugih nezakonitosti u privatizaciji "Sever"-a. I ovaj put upozoravamo vlasti u Subotici (pošto na naše prethodno pismo nije adekvatno reagovano) da jednom sednicom Skupštine grada, zaključcima i papirima i dalje ne sprečava dalje devastiranje i uništavanje "Sever"-a. Samo konkretnim i beskompromisnim merama i gradskih i državnih organa može se razotkriti pljačka "Sever"-a i za posledicu imati povećanje broja zaposlenih i produktivnosti u toj našoj renomiranoj firmi. Imamo na raspolaganju još niz mera i akcija da borba za spas "Sever"-a uspe i mi od nje nećemo odustati.\nZa UG Subotice "Solidarnost"\nu Subotici, 15.03.2012. godine\nTribina Pokreta za slobodu u Subotici:\nhttp://youtu.be/F4P9-vQafL4, 9. jun 2011.\nIzlaganje o privatizaciji u Srbiji u Odboru regija, savetodavnom telu EU:\nhttp://youtu.be/gSsspY8Nf98, 7. mart 2012.


Učenici Građevinsko-saobraćajne škole i njihova profesorka srpskog jezika, Marija Karadžić danas su na ulicama Gračanice, povodom Svetskog dana poezije, recitovali stihove i prolaznicima delili prigodne poklone.\n– Želeli smo da podsetimo na ovaj dan, kao i da skrenemo pažnju na činjenicu da je poezija pomalo zapostavljena, kaže profesorka Karadžić, i naglašava da danas i mlađe i starije generacije sve manje vremena imaju za knjigu.\n-Poezija „može da ulepša našu svakodnevicu, da nas oplemeni, čak i da nas podtakne na pisanje, rekla je profesorka Marija Karadžić.\nOvo je retka prilika u kojoj su na iznenađenje sugrađana, oni mogli da čuju poznate stihove srpskih i svetskih pesnika. A za one koji su na ulicama slušali poeziju, učenici su delili, na ukrasnom papiru ispisane stihove: Jakšića, Njegoša, Radičevića, Kostića, Šantića, Darinke Jevrić i drugih velikih pesnika.\nObjavljeno 21. marta 2019. 21. marta 2019. by Ivan MiljkovićU kategoriji KulturaTagged Građevinsko saobračajna škola, Gračanica, Svetski dan poezije, učenici, čitanje stihova\n24. januara 2020., 19:18


Tanjug 21. januara 2021. 15:54\nBERLIN – Folksvagenu preti novčana kazna od preko 100 miliona evra (121 milion dolara) jer njegova flota putničkih automobila nije u 2020. ispunila ciljeve EU vezane za emisiju ugljen-dioksida (CO2), saopštio je danas nemački proizvođač automobila.\nKompanija je smanjila prosečnu emisiju CO2 u svojoj floti u Evropskoj uniji za oko 20 posto na 99,8 g/km, što je za oko 0,5 g/km iznad cilja, navodi se u saopštenju VW-a, prenosi Rojters.\nTo povlači za sobom kaznu EU u iznosu „minimalnom trocifrenom milionskom iznosu“, rekao je portparol kompanije.\nZabrinuti zbog globalnog zagrevanja i zagađenja vazduha, evropski kreatori politika doneli su propise o suzbijaju emisije izduvnih gasova, primoravajući proizvođače automobila da krenu sa razvojem tehnologija s niskim emisijama ili će se suočiti sa kaznom za prekoračenje emisije CO2 od 95 evra po gramu.\n„Za dlaku smo premašili ciljanu emisiju naše flote za 2020. godinu, jer nas je sputala pandemija kovid-19“, naveo je u saopštenju glavni izvršni direktor VW-a, Herbert Dis, dodajući da se nada da će ove godine target vezan za emisiju CO2 biti ostvaren budući da će kompanija izaći na tržište s novim električnim modelima svojih glavnih brendova.\nIz Folksvagena su naveli da su već ranije izdvoji sredstva za novčanu kaznu kako bi izbegli udarac tog izdatka na zaradu u četvrtom tromesečju 2020.\nRivalske kompanije Dajmler i BMW su objavile da su ostvarile ciljeve u pogledu emisije CO2 nakon rasta prodaje njihovih električnih modela.


Višemilionska novčana pomoć Meridiana za zdravstvene ustanove Srbije i regiona – solidarnost na delu onda kada je najteže – Smederevske novine\n27. jula 2020. smederevske\nHumanost i podrška lokalnoj zajednici temeljne su vrednosti u poslovanju kompanije Meridian. Regionalni lider u proizvodnji i distribuciji igara na sreću, u danima kada su pogledi celog sveta uprti prema lekarima i zdravstvenim radnicima koji vode bespoštednu borbu protiv do sad neviđene pandemije, demonstrira u praksi šta je smisao društvene odgovornosti.\nImajući u vidu da su od marta ove godine mnogi građani Srbije i regiona ekonomski i zdravstveno ugroženi opasnim virusom, Meridian se pridružio apelima države i privrede i započeo do sada najopsežniju akciju pomoći najugroženijim kategorijama stanovništva i zdravstvenim institucijama kako bi se minimalizovale posledice pandemije. Od početka zdravstvene krize izazvane virusom korona pa do danas, kompanija Meridian je uputila pomoć domaćem zdravstvu vrednu 30 miliona dinara.\nVolonteri kompanije Meridian do sada su obišli i preko 20 opština i gradova širom Srbije, dodelivši pakete pomoći u vidu osnovnih namirnica. Opštine Grada Beograda, Inđije, Novog Pazara, Čačka, Novog Sada, Negotina, Kraljeva, Kule, Zaječara – navedimo samo neke od njih, mesta su u kome se kompanija Meridian pobrinula da lokalne organizacije Crvenog krsta i ugrožene kategorije stanovništava dobiju pakete pomoći sa najvažnijim potrepštinama.\nRazumljivo, najveći naglasak u dosadašnjoj kampanji podrške lokalnoj zajednici stavljen je na ustanove primarne i sekundarne zdravstvene zaštite, koje se već više od četiri meseca bespoštedno bore za svaki ljudski život. Tako su Ustanovi Gerontološki centar Beograd uručene zaštitne dezobarijere, Institutu za majku i dete infuzione pumpe za bebe, Domu zdravlja “Dr Milorad Mika Pavlović” Inđija uručeni su paketi deficitarne higijenske opreme.\nMeridian je pomogao i Institut za reumatologiju, Institut za majku i dete, Infektivnu kliniku u Beogradu, Dečiju bolnicu za plućne bolesti, KBC “Dragiša Mišović”, Nišku bolnicu, Centar za palijativno zbrinjavanje – BELhospice i druge zdravstvene ustanove koje su sada deo kovid sistema\nOva kompanija ne zaboravlja ni mališane kojima je potrebno hitno lečenje u inostrastvu od opasnih i retkih bolesti. Sofija Markuljević, devojčica za čije lečenje u inostranstvu je potrebno više od 2 miliona evra, nedavno je ujedinila i naše večite fudbalske rivale. Kako bismo svi zajedno dobili trku sa vremenom i sačuvali tek započeti život, Meridian je nedavno organizovao humanitarni turnir u šutiranju trojki, uz učešće najboljih košarkaša koji su protekle sezone nastupali u ABA i KLS ligi i tom prilikom prikupljeno je dva miliona dinara.\nOvo su dani velikih iskušenja kada među državama ne postoje granice, pa je Meridian u proteklom periodu postao sinonim za humanost širom Balkana. O tome svedoče desetine akcija pomoći najugroženijim pojedincima i medicinskim ustanovama u Bosni i Hercegovini (kako u Republici Srpskoj tako i u Federaciji BiH), ali i u Crnoj Gori.\nSve do konačne pobede nad pandemijom, Meridian neće stati sa velikim akcijama pomoći zdravstvenom sektoru, jer je najmanje što svi zajedno sada možemo učiniti to da lekari imaju maksimalne uslove za rad.\n← И ДАЉЕ РАСТЕ БРОЈ ЗАРАЖЕНИХ, У СМЕДЕРЕВУ 29 НОВОИНФИЦИРАНИХ\nУ СМЕДЕРЕВУ ЈОШ 46 ПОЗИТИВНИХ, ЕПИДЕМИОЛОШКА СИТУАЦИЈА НЕПОВОЉНА →


Potvrđen kvalitet usluge Općini Visoko\n2. Decembra 2010. Arhiva Visoko.co.ba\nISO standard kvaliteta usluge koju pruža građanima, potvrđen je Općini Visoko prilikom redovnog godišnjeg audita od strane predstavnika certifikacijske kuće Biro Veritas. Izražavajući zadovoljstvo rezultatima audita, ovu je informaciju noivinarima lokalnih medija potvrdio načelnik općine Visoko Munib Alibegović koji je sa svojim pomoćnicima i predstavnikom certifikacijske kuće Nijazom Alispahićem održao kraći sastanak.\n„Moj zadatak je bio da u dva dana ocijenim da li se sistem upravljanja kvalitetom i svi poslovni procesi obavljajuu skladu sa zahtjevima međunarodnog standarda ISO 9001 iz 2008.g. Nalaz je takav da nema neusklađenosti vezano za obavljanje poslovnih procesa i u određenim dijelovima izvještaja koji ću podnijeti sadržane su pohvale za određene službe i poslovne procese uz konstataciju da nema odstupanja od zahtjeva međunarodnog standarda“ – istakao je između ostalog Alispahić.\nKao posebno pozitivan pomak naglašeno je uvođenje noviteta u segmentu turizma u Službi za društvene djelatnosti odnosno odsjeku za boračko – invalidsku zaštitu, kojim bi se zbog smanjenja aktivnosti ovog odsjeka ,a u skladu sa realnim potrebama i mogućnostima mogla početi razvijati turistička djelatnost.\nIz korita se izlile rijeke Bosna i Fojnica (foto)\nDANI: Dobre strane domaćih preuzimanja


Vesić: Danas odluka o javnom prevozu putnika u linijskoj plovidbi\n30.08.2021 | Info\nNa današnjoj sednici Skupštine grada Beograda biće doneta odluka o Odluka o javnom prevozu putnika u linijskoj plovidbi na teritoriji grada, čime se otvara mogućnost da grad na rekama uspostavi javni prevoz od Grocke do Obrenovca, rekao je zamenik gradonačelnika Goran Vesić u jutarnjem programu TV Hepi.\n"Odluka predviđa da brodske linije mogu biti za linijsku plovidbu, ali i turističko-kružne linije. Redovan prevoz brodovima obavljaće se od 6 do 22 sata, osim u danima kada plovidba nije moguća zbog vremeskih uslova", rekao je vesić.\nKako je objasnio, linije se utvrđuju u skladu sa potrebama stanovništva i određuju planom linija, a registruju se u Sekretarijatu za javni prevoz uz prethodno odobrenje Lučke kapetanije.\nPutnik neće moći da uđe u vozilo bez pretplatne ili neke druge karte za javni prevoz, jer će se validacija karata vršiti na pristaništima i bez nje neće biti dozvoljen ulazak na brod, naglasio je Vesić.\nPrema njegovim rečima, odluka predviđa da su vozari dužni da svojom plovidbom ne ugrožavaju putnike, da se staraju o održavanju reda u plovilu i pridržavaju naredbi Lučke kapetanije.


Vučić: Plašim se da nema rešenja za Kosovo - Sputnjik Srbija\n21:59 13.06.2020 Preuzmite kraći link\nPlašim se da zamrznuti konflikt nije rešenje, ali se plašim i da rešenja za Kosovo nema, rekao je večeras Aleksandar Vučić.\n„Ne mogu nikome da kažem da ćemo da rešimo pitanje KiM, jer ja ne znam kako“, izjavio je predsednik i istakao da će se, kada dođe do njegovog susreta sa Miroslavom Lajčakom, ponovo govoriti o tehničko-metodološko- formalnim predlozima, kao i implementaciji već potpisanih sporazuma, ali ne i o nekom suštinskompredlogu, jer predloga nema.\n„Kada krenemo u razgovore, verovatno će reći: hajde da pričamo o sporazumima koji su potpisani i o njihovoj implementaciji“, rekao je Vučić gostujući u emisiji „Fokus“ na TV B92.\nIpak, ističe da je mnogo manje važno kada će se sastati sa Lajčakom, iako su se mediji sada bave time da li će to biti 22. jula ili 7. avgusta i slično.\n„Koga briga za to kada ćemo se sastati, već šta je agenda i o čemu ćemo da razgovaramo, je l to da mi priznamo a da dobijemo ništa, a zbog čega bismo mi to uradili. Kada ih to pitam, ne kažu mi ništa“, naveo je Vučić i dodao da to uvek pita javno.\nNe stidim se toga i ne plašim se, dodao je predsednik Vučić.\n„Kažu - mi smo veliki rodoljubi i nećemo da izadamo, ali stvari su mnogo ozbiljnije i teže nego što želimo da ih predstavimo“, naveo je Vučić i istakao da taj problem ne može lako da se reši, a naročito ne tako kako kažu oni iz beogradskih kafića da će biti lako.\n„Kada to kažu da će biti lako, to je uvreda za istoriju i sve naše poginule koji su branili Kosovo i Srbiju“, naglasio je Vučić.\nUpitan ko je bolji posrednik u rešavanju pitanja KiM, Vučić je rekao da će svakako i jedni i drugi da traže nezavisnost Kosova, kao i da za nas moraju da budu kredibilni partneri i Evropa, SAD, Rusija i Kina.\n„Suviše smo mali da bi mogli uvek da govorimo sve što mislimo i znamo“, dodao je Vučić.\nIstiče da je sigurno da ima više iskustva i saznanja nego najveći broj ljudi po pitanju KiM, ali da o tome ne može da govori kako ne bi ugrožavao budućnost zemlje, prenosi Tanjug.


BiH će ukinuti vakcinaciju protiv svinjske kuge\nNaslovna/Društvo/BiH će ukinuti vakcinaciju protiv svinjske kuge\nSrijeda, 18. Decembra, 2019.\nBANJALUKA – BiH će donijeti odluku o prestanku vakcinacije protiv klasične kuge svinja već od naredne godine, a potrebno je uraditi određene izmjene pravilnika, kazao je juče za “Nezavisne” Saša Bošković, predsjednik Veterinarske komore RS.\nPodsjećamo, Srbija je 15. decembra ove godine ukinula vakcinaciju protiv klasične svinjske kuge i to za cijelu teritoriju te zemlje.\n“Mi ništa ne radimo bez konsultacija sa Upravom za veterinu u Republici Srbiji jer mi predstavljamo jedno epiziotološko zajedničko područje, i RS i Srbija. Sve poteze koje na svojoj teritoriji radi Srbija i mi ne samo da ćemo morati, nego i trebati da sprovedemo na našoj teritoriji”, rekao je Bošković.\nPrema njegovim riječima, neophodno je uraditi određene izmjene pravilnika i podzakonskih akata, tako da, kako kaže, vakcinacija se ne može prekinuti naprasno jer to povlači veliki niz koraka koji prethode ukidanju vakcinacije.\nLjubomir Kalaba, direktor Kancelarije za veterinarstvo BiH, kazao je za “Nezavisne” da se prestanak vakcinacije protiv klasične svinjske kuge odavno razmatra na regionalnom nivou.\n“Kancelarija za veterinarstvo BiH u saradnji sa nadležnim tijelima entiteta i Brčko distrikta BiH intenzivno radi na pripremi preduslova za prekidanje vakcinacije u BiH”, istakao je Kalaba.\nMišo Maljčić, predsjednik Uzgajivača svinja RS, rekao je da Evropa već preko 20 godina ne vakciniše svinje protiv klasične svinjske kuge.\n“Mi smo zajedno sa Srbijom ostali kao jedno ostrvo izolovani što se tiče te vakcinacije. Problem sa vakcinacijom je taj što EU ne dozvoljava ni izvoz, a ni prevoženje mesa svinja koje su vakcinisane na klasičnu svinjsku kugu i zato smo bili izolovani za bilo kakvu trgovinu što se tiče svinjskog mesa, a samo se uvozilo to meso”, naveo je Maljčić.\nUzgajivači svinja se nadaju da će im biti ispunjeno obećanje koje im je dao resorni ministar, a koje glasi da će nakon što Srbija ukine vakcine isto uraditi i BiH.\n“Doza vakcine košta tri KM po životinji, a obavlja se jednom godišnje”, izjavio je Maljčić.\nPodsjećanja radi, kako je potvrdio Branislav Nedimović, ministar poljoprivrede Srbije, u Srbiji se od 15. decembra ne primjenjuje vakcinacija svinja protiv klasične kuge svinja.\nNaglasio je da se obustava vakcinacije odnosi na cijelu teritoriju zemlje, jer je monitoring pokazao da virus ne cirkuliše u populaciji domaćih i divljih svinja.\nOn je istakao da će domaći proizvođači sada moći da ponude svinjsko meso i na evropskom tržištu.\nVakcinacija protiv ove bolesti počela je u Srbiji prije tridesetak godina, pri čemu se posljednjih 15 sprovodi organizovano, a godišnje je vakcinisano između 2,8 i 2,9 miliona svinja.\nBanjaluka BiH Brčko EU Evropa izvoz meso Obustava RS Srbija Svinja svinje Svinjsko meso vakcinacija vakcine\nIzrael: Pravi genocid je počinjen u Republici Srpskoj Krajini, a ne u Srebrenici\nMjesto gdje su nacisti zaustavljeni: Obilježeno 75 godina od desanta na Drvar\nRedovne studente stimulišemo da ostanu u Srpskoj\nTeretana na otvorenom u Bijeljini\nFestival nauke 6. novembra u Domu omladine\nPetak, 2. Novembra, 2018.\n“Bijeli mantili” iz Doboja dali krv\nPetak, 14. Juna, 2019.\nAmerički ambasador pred srpskim đacima “otcijepio” Kosovo\nIz Čelinca krenula za Minhen pa se izgubila u šumi u Kozarcu\nPetak, 16. Avgusta, 2019.\nMiler odbio bogatu ponudu iz Kine posted on Ponedjeljak, 17. Juna, 2019.\nBen Aflek i Dženifer Garner i zvanično razvedeni posted on Subota, 10. Novembra, 2018.\nTinejdžerku spriječili da se ubije skokom s Venecija mosta posted on Četvrtak, 14. Juna, 2018.


pravila | Glas javnosti\nVermezović uveo pravila ponašanja\nNovi trener Partizana Vladimir Vermezović uveo je pravilnik o ponašanju, koji će svaki fudbaler morati da potpiše, pošto je sve verifikovano poput ugovora.\nFIFA menja pravila\nCIRIH - Svetska fudbalska federacija (FIFA) objavila je da će razmotriti uvođenje još jedne izmene igrača tokom produžetaka utakmice.\nLONDON - Međunarodna teniska federacija (ITF) odlučila je da ubuduće u svim Dejvis kup susretima pri rezultatu 3:1 neće biti potrebno odigravanje petog meča ukoliko je četvrti trajao najmanje četiri seta.\nZabranjen duboki dekolte\nVlasnici pasa uskoro će morati da povedu računa gde vode svoje ljubimce! Naime, prema pilot projektu, u Beogradu će se izdvojiti određeni delovi parkovskih površina gde će biti dozvoljeno da se psi u pratnji vlasnika puštaju bez povoca


Ana Popović svira bluz 14. januara u Beogradu\nCenjena bluz gitaristkinja Ana Popović održaće koncert 14. januara u beogradskom „Mikser hausu”.\nOvoga puta Ana će publici predstaviti poslednji, i u dosadašnjoj karijeri najambiciozniji projekat u kojem je objavila čak tri albuma u jednom izdanju.\nTrilogija se sastoji od 23 fank, rok i bluz i džez numere koje su producirane od strane Vorena Rikera – dobitnika „Gremija” koji je radio sa Lorin Hil i Karlosom Santanom, zatim Toma Hembridža – takođe dobitnika „Gremija” i Delfeja Marselisa, jednog od najpoznatijih trombonista, kompozitora i producenata u svetu džeza danas.\nSvetski poznata gitaristkinja odrasla je u Beogradu, a sada živi na relaciji Los Anđeles – Holandija.\nAna je jedina Evropljanka ikada nominovana za Debitanta godine u okviru bluz verzije Oskara i jedina gitaristkinja koja je bila deo projekta „Experience Hendrix” 2014. godine, u kom su učestvovali mnoge svetske muzičke zvezde.\nOna je nastupala sa raznim muzičkim legendama, poput Solomona Burka i Bi Bi Kinga. Istovremeno Ana je zaštitno lice „Fendera”, najvećeg svetskog proizvođača gitara.


13. DAN PROTESTA U FRANCUSKOJ Pored javnog sektora, odvojeni protest pokrenuli i vozači kamiona\nŠtrajk francuskih železničara koji se protive penzionoj reformi danas ulazi u 13. dan, a vlada ostaje odlučna da nastavi sa realizacijom svojih planova.\nZa dana je najavljena nova runda protesta širom Francuske, a vodeći sindikati žele da nastave štrajk i tokom božićnih praznika.\nU štrajku učestvuje većina zaposlenih u javnom sektoru, uključujući zaposlene u železnici, školama, bolnicama, koji strahuju da će morati da rade duže a za niže penzije.\nU pariskom regionu vlasti su juče ujutro registrovale rekordnu gužvu u saobraćaju sa kolonama ukupne dužine 630 kilometara. U Parizu su saobraćale samo dve metro linije koje koriste automatske vozove bez vozača. Ostalih 14 linija metroa saobraća delimično ili ne saobraća uopšte.\nNe radi ni većina regionalnih i nacionalnih vozova, a poremećaja ima i u međunarodnom železničkom saobraćaju, prenosi AP.\nOdvojeni protest juče su pokrenuli i vozači kamiona, koji su blokirali puteve širom Francuske tražeći veće plate i bolje uslove rada.\nMAKRON U KLIN, SINDIKATI U PLOČU Francuski predsednik ne odustaje od reforme penzionog sistema, sindikati od ŠTRAJKOVA


Ekološka akcija Vlade Republike Srbije "Zagađenje zahteva rešenje"\nInače će da pocrkamo\nNovim zakonom propisaće se i kazne za zagađivače\nSlike ekološke katastrofe ovih dana mogu se videti na brojnim plakatama u gradu, zagađene reke po kojima plutaju uginule ribe, deca pored fabrike iz koje purnja crni oblak dima. Tu su i zastrašujući podaci da zagađenje naših reka dobija opasne razmere jer se u njih godišnje izlije 3,7 milijardi kubnih metara zagađenih otpadnih voda, a od toga se pročisti samo 3 posto.\nPod sloganom "Zagađenje zahteva rešenje" Vlada Srbije pokrenula je akciju sa ciljem donošenja boljeg ekološkog zakona. U toku je i javna prezentacija u mnogim gradovima Srbije koji su označeni kao ekološke crne tačke, a prvi put i građani će imati prilike da pojedinačno učestvuju u kreiranju ovog zakona.\nUkoliko građanin, na primer, sada želi da sazna kakvu vodu pije, mora da obiđe šest ministarstva. Dobiće, pri tom, informacije koje neće umeti da protumači. Zato je suština novog zakona postojanje jednog ministarstva koje treba da informiše o tim podacima. Celovitost zaštite životne sredine neophodna je za rešenje ekoloških problema i približavanje naše zemlje Evropi u ovoj oblasti.\nZelena još samo Golija\nPored ekološki zagađenih područja u našoj zemlji još postoje prave prirodne oaze poznate kao zelene tačke. Tako je prošle godine Nacionalni park Golija proglašen rezervatom biosfere. U čitavom svetu ima nekoliko stotina takvih rezervata što je dokaz očuvane prirodne sredine u tom regionu. Postoji, takođe, projekat Pakta za stabilnost za zaštitu Stare planine kao izuzetno očuvan predeo u našoj zemlji.\nUprava za zaštitu životne okoline Republike Srbije, inače koordinator izrade novog zakona, prošle godine napravila je izveštaj o ekološkom stanju naše zemlje. Izdvojene su pri tom ekološke crne tačke, Pančevo, Bor, Šabac, a ovom spisku bi se mogli dodati još neki gradovi u Srbiji. Situacija u našoj zemlji, kako tvrde stručnjaci, u zaštiti životne sredine bombardovanjem je pogoršana i trebaće dosta vremena da se posledice saniraju.\n- Nedavne analize su pokazale da je u ovoj oblasti naša zemlja 30 do 40 godina u zaostatku za Evropom što znači da smo na ekološkom nivou sedamdesetih. Zemlje Evropske unije za to vreme rešavale su svoje ekološke probleme uz velike napore i dosta para. Usvajanje novog zakona glavni je uslov da se višedecenijsko zaostajanje svede na što kraći vremenski rok - kaže za "Glas" dr Anđelka Mihailov, direktor Uprave za zaštitu životne okoline Srbije.\nNakon usvajanja novog zakona, prema prioritetima, biće napravljen i program sanacije. Predviđeno je osnivanje fonda za sistem zaštite životne sredine. U završnoj fazi je i potpisivanje sa finskom vladom za pomoć u izgradi zakonodavstva u ovoj oblasti koji je vredan 2 miliona evra. Obezbeđeno je, takođe, finansiranje japanskog fonda za okvirnu strategiju upravljanja otpadom, a postoji i bilateralni sporazum sa Ministarstvom za zaštitu životne sredine Italije u sanaciji izabranih ekoloških problema počev od Pančeva.\n- Pred nama je mnogo projekata, ali je uslov za njihovu realizaciju usvajanje novog zakona. Svi strani investitori najpre pitaju da li postoji slika pravog stanja i strategija za rešenje ekoloških problema i zato je zakon neophodan za sve investicione projekte u ovoj oblasti. Uslovi zemljama u tranziciji za priključenje Evropskoj uniji je izgradnja industrije u skladu sa zahtevima zaštite životne sredine - kaže dr Anđelka Mihailov.\nNovi zakon doneće još jednu novinu, a to je odgovornost. Svako ko zagađuje životnu sredinu moraće da plati saniranjem posledica ili prevencijom i u tom smislu radi se na projektu poboljšanja efikasnosti rada inspekcije kojoj će biti data znatno veća nadležnost.\n15:37h Ekološka akcija Vlade Republike Srbije "Zagađenje zahteva rešenje"\n15:59h Niška ratna siročad pričaju o zlehudoj sudbini koja ih je zadesila\nSvedočenje učitelja i nastavnika sa Kosova o radu u tamošnjim školama


Ovako će izgledati memorijalni centar u Pranjanima (Video)\nU Pranjanima kod Gornjeg Milanovca, izvode se radovi na izgradnji aerodrom i memorijalnog centra. Radovi bi trebalo da budu završeni u narednih desetak dana kada se očekuje svečano otvaranje.\nFoto: Halyard Mission Foundation\nU Pranjanima kod Gornjeg Milanovca, na mestu gde je od avgusta 1944. do februara 1945. godine postojala improvizovana pista i sa koje je oko 600 vazduhoplovaca, tokom misije “Halijard” prebačeno u američke baze u Italiji, izvode se radovi na izgradnji aerodrom i memorijalnog centra. Radovi bi trebalo da budu završeni u narednih desetak dana kada se očekuje svečano otvaranje.\nFondacija “Halijard” je na Youtube-u objavila snimke iz vazduha prostora na Galovića polju. Na snimcima se vidi kako teku radovi na izgradnji centar u obliku aviona.\nMisija “Halijard” jedna je od najvećih akcija evakuacije oborenih savezničkih avijatičara u okupiranoj Evropi. Spasavanje savezničkih pilota izvela je avijacija SAD u saradnji sa Jugoslovenskom vojskom u Otadžbini generala Dragoljuba Mihailovića. Tokom Drugog svetskog rata u Jugoslaviji je spaseno više od 1.000 članova savezničke posade, od čega polovina na teritoriji Srbije.\nVideo: Halyard Mission Foundation\nOboreni piloti koji su nalaženi na prostoru od Ivanjice, Arilja, Zlatibora, Guče, Beograda do istočne Srbije i etničkih sela u zapadnoj Rumuniji, skrivani su, a kasnije i evakuisani. Maja 1944. godine uspostavljen je vazdušni most Pranjani – Bari. U prvom letu u Italiji je prebačeno pedesetak savezničkih pilota i britanska vojna misija pri ravnogorskom štabu.


Program podrazumeva da država obezbedi bespovratna sredstva do 25 odsto investicije, odnosno do 25.000 evra, uz učešće preduzeća i zanatlija od pet odsto, dok bi ostatak dale banke, i to bez sredstava obezbeđenja, samo uz ručnu zalogu, objasnio je on.\nDinkić je najavio da će taj program ministarstvo predložiti vladi tokom marta, tako da bi njegovo sprovođenje trebalo da počne u aprilu ističući da su mala preduzeća i zanatlije važan deo akcionog plana za reindustrijalizaciju Srbije.\nPrema njegovim rečima, biće preduzete i mere za relaksaciju uslova refinansiranja kredita koje su uzela mala preduzeća i zanatlije, i to će važiti i za subvencionisane kredite kod komercijalnih banaka i za kredite Fonda za razvoj, kako bi neki kratkoročni krediti bili pretvoreni u dugoročne.\nTakođe, jedan od predloga preduzetnika na sastanku bio je da se napravi dugoročna strategija izvoza Srbije uz supstituciju uvoza domaćom proizvodnjom, rekao je Dinkić ističući da će uz pomoć Uprave carina biti napravljena analiza šta sve Srbija uvozi i preduzete mere podsticaja za proizvodnju te robe.\nBiće i olakšani uslovi za plaćanje paušalnog poreza za zanatlije i preduzetnike i već ovog proleća cenzus će biti povećan sa sadašnjih tri miliona dinara na šest miliona, a radiće se i na dodatnim merama za umanjenje nameta, naveo ministar.\nPošto je bilo dosta žalbi na nelojalnu konkurenciju iz oblasti "crne ekonomije", u oblastima kao što su proizvodnja kolača ili drvna industrija, Poreska uprava napraviće plan primene novog zakona koji će predvideti da ta institucija ima ovlašćenja da kontroliše neregistrovane firme i od ovog proleća krenuće ozbiljne kontrole, dodao je Dinkić.\nOn je najavio i da će do kraja godine biti donet moderan zakon o zanatstvu koji bi pomogao da zanatlije dobiju mesto u društvu koje zaslužuju i podsetio da je u okviru Ministarstva finansija i privrede formiran sektor za preduzetništvo.\nPredstavnici preduzetnika ocenili su posle sastanka da su planirane mere dobre i da treba videti kako će one izgledati u praksi, kao i da je pozitivno što se ministarstvo aktivno uključilo u rešavanje gorućih problema u sektoru preduzetništva i malih preduzeća.


Strani agenti pojačali aktivnosti u Srbiji - Televizija K3\nStrani agenti pojačali aktivnosti u Srbiji\nMinistar unutrašnjih poslova Srbije Nebojša Stefanović upozorio je da su strane službe pojačale aktivnosti usmjerene ka Srbiji, te da pokušavaju da utiču na njene interese i smanje njen uticaj, posebno u zemljama regiona u kojima žive Srbi.\nStefanović je rekao za “Večernje novosti” da nijedna velika sila ne želi da Srbija bude mimo njihovog uticaja i da čak i zemlje u okruženju žele da utiču na procese u Srbiji, na njenu ekonomiju i bezbjednost.\nStefanović, koji je nedavno imenovan za sekretara Savjeta za nacionalnu bezbjednost, naglašava da je to legitimna želja tih zemalja, a da je na Beogradu da ih u tome spriječi, što i čini.\nOn nije želio da otkrije o agenturama kojih zemalja je riječ, napominjući da srpske službe prate sve što se događa i da nisu bez resursa i adekvatnih odgovora.\nGovoreći o mogućnosti izbijanja “obojene revolucije” zbog odbijanja zatjeva SAD da Beograd prekine bliske odnose sa Rusijom, Stefanović je naveo da u ovom trenutku nema takvih pokušaja, ali da bezbjednosne službe Srbije pomno prate razvoj događaja.\nKomentarišući izjavu šefa ruske diplomatije Sergeja Lavrova da SAD žele novi “Majdan” u Srbiji, on je rekao da je posao Beograda da prati šta kažu konkretni podaci i da ne dozvoli da strani uticaji pređu nivo koji ugrožava nezavisnost i slobodu zemlje.\nKada je riječ o statusu Rusko-srpskog humanitarnog centra u Nišu, Stefanović kaže da je to složeno pitanje koje će Vlada Srbije rješavati u narednom periodu, uzimajući u obzir sve relevantne informacije, moguća reagovanja svih strana i procjene šta je to što donosi najmanje štete Srbiji.


Desni sektor prijetnja stabilnosti, Janukovič traži referendum o regionima\nPripadnici desnog sektora ispred zgrade Parlamenta u Kijevu, 28. mart 2014.\nNove vlasti Ukrajine, osim problema sa ruskim pretenzijama prema njihovoj teritoriji od koje su im već oduzeli Krim, imaju i ozbiljnih unutrašnjih problema sa jačanjem desnice u zemlji, kojoj eskalacija krize pogoduje. Grupacija Desni sektor, koja želi da preraste u političku partiju u četvrtak uveče je napala zgradu parlamenta u Kijevu, Radu, polomila prozore i tražili ostavku ministra policije Aresnija Avakova. Svrgnuti predsjednik Janukovič pak traži referendum u svim ukrajinskim regionima.\nUkrajinski parlament formirao je komisiju koja će istražiti ubistvo jednog od lidera ekstremne desničarske grupe Pravi sektor (Desni sektor), Oleksandra Muzička. Uslijedilo je to nakon što su oko 2.000 pripadnika Desnog sektora u četvrtak uveče napali zgradu državnog parlamenta, polupali prozore na Radi i tražili smjenu ministra policije Aresenija Avakova, optužujući ga da je odgovoran za Muzičkovu smrt, ranije ove sedmice u noći između 24. i 25.marta pod još nerazjašnjenim okolnostima.\nMuzičko je igrao ključnu ulogu u antivladinim demontracijama, kojima je sa vlasti 22.februra svrgnut Viktor Janukovič. No kada je ubijen za Muzičkom je tragala policija koja ga je sumnjičila za organizovani kriminal, huliganizam i prijetnje javnim zvaničnicima.\nKoordinator Desnog sektora Rovenjske oblasti u kojoj je Muzičko ubijen, Roma Kovalj puručio je da će se "osvetiti" ministru Avakovu za smrt Muzička, jer navodno nijesu imali nagovještaja da je lider desnice počeinio bilo kakavo krivično djelo.\nDesni sektor inače u zemlji provodi paradržavnu mobilizaciju, kako kažu za sada čuvaju „Euromaidan“, ali "spremni su i za rat sa Rusijom".\nUkrajinski predsjednik Oleksandar Turčinov upozorio je da ova grupa radi na destabilizaciji zemlje.\nZa sinoćnji napad na zgradu državne Rade, Turčinov je rekao da je bio „pokušaj destabilizacije situacije u Ukrajini u samom srcu zemlje, Kijavu.To je upravo zadatak koji je političko rukovodstvo Ruske Federacije dalo svojim specijalnim službama“, rekao je Turčinov.\nUpravo je na opasnost od djelovanja Desnog sektora, našim izvještačima iz Kijava ukazao i profesor profesor politikologije na Unverzitetuu Kijevu, Vladimir Cvih konstatujući da oni zaparavo nesvjesno pomažu Rusima.\n"To je ozbiljan problem. Puno je ljudi sa oružjem i u kamufliranoj odjeći i u poluvojničkoj uniformi.Još jednom hoću da kažem da takvi ljudi moraju biti samo pod kontrolom državnih struktura. Samo država ima pravo da koristi silu. Ali ovi naoružani ljudi, kao što su u 'Desnom sektoru' i 'Samoodbrani', sebe smatraju velikim patriotama Rusije .... Izvinite, vidite da sam postupio frojdovski ... Dakle, smatraju se velikim ukrajinskim patriotama. Ali faktički oni danas rade na neki način za Rusiju“, rekao je profesor Cvih.\nJanukovič traži referendum u svim regionima\nDok ukrajinski zvaničnici razmatraju šta da rade sa problemtičnom desnom grupacijom, Desni sektor pak pokušava da prođe proceduru registracije u političku partiju, nakon čega bi, kako su najavili, imali svog kandidata za predsjedničke izbore u Ukrajini zakazane za 25.maj.\nA u međuvremenu se oglasio svrgnuti Viktor Janukovič iz svog ruskog utočišta i zatražio održavanje nacionalnog referenduma umjesto predsjedničkih izbora, kako je rekao „referenduma o statusu svakog regiona od kojeg se sastoji Ukrajina“.\nRuska agencija Itar tass objavila je Janukovičevo pisano saopštenje u kojem stoji da ukrajinska vlast održavanjem predsjedničkih izbora u maju može destabilizovati državu i da se "jedino nacionalni referendumom može sačuvati teritorijalni integritet i suverenitet zemlje". Zatražio je od svoje stranke, Partije regiona da ga uklone sa funkcije predsjednika i iz članstva.\nObama traži povlačenje ruske vojske sa granice\nNa diplomatskom planu, američki predsjednik Barack Obama zatražio je da Rusija odmah povuče svoj trupe sa granice sa Ukrajinom, u intervju sa CBS iz Rima, gdje danas završava dvodnevnu posjetu Vatikanu i Italiji i stiže u Saudisjku Arabiju. Kako je navedeno "svjedoci smo da se uz granicu gomilaju vojne trupe pod izgovorom vojnih vježbi, ali to ne spada u običajene aktivnosti ruske vojske", rekao je američki predsjednik.\nPrethodno su oba doma američkog Kongresa usvojila zakon koji će obezbijediti garancije za zajam od milijardu dolara Ukrajini, koju trese i ekonomska kriza, zbog čega je juče MMF skopio stend bay aranžaman između 14 i 18 miliona dolara, da bi se Ukrajina spasila ekonomskog kraha. Američki Kongres istovremno je omogućio i uvođenje sankcija za sve koji su učestvovali u aneskiji Krima.\nRusija kritikuje UN rezoluciju\nRusija je inače u petak saopštila da posmatračka misija OSCE, koja je prethodno dogovorena za raspoređevanje na šest mjeseci neće obuhvatati i aneksirani Krim. Andrej Kelin, stalni ruski predstavnik u OSCE je izjavio da se ta organizacija složila da promatrače drži izvan Krima i da će Rusija će imati sedam predstavnika u misiji koja broji stotinu ljudi.\nA ministarstvo vanjskih poslova Ruske Federacije u današnjem je saopštenju osudilo Rezoluciju UN o teritorijalnom integritetu Ukrajine usvojenu u četvrtak, uz poruku da je odluka Generalne skupštine UN “kontraproduktivna”, te da će “samo otežati napore za prevladavanje krize u Ukrajini".\nRusko ministarstvo se kritikuje za “miješanje zapadnih zemalja u unutrašnja pitanja Ukrajine”.\nZa Rezolucija UN 27. marta glasalo je 100 država, 11 je bilo protiv, a 58 odsutno iz dvorane tokom glasanja.


URED KOJI BUDI KREATIVNOST I SARADNJU - Uređenje i dizajn doma\nURED KOJI BUDI KREATIVNOST I SARADNJU – mjesto u kojem se sve fokusira samo na radnu etiku i iscrpljujuće sate koji moraju biti ispunjeni\nFirma PRISM DESIGN nedavno je kompletirala projekt obnove poslovnog prostora unbot inc., IT tvrtke sa sjedištem u Šangaju. Priroda dizajna omogućila je brojne ekspanzije s fleksibilnim prostorima koji su spremni primiti nove radnike kada se za tim ukaže potreba.\nSveukupno, ured sada dozvoljava komunikaciju između zaposlenika i pruža okruženje za relaksaciju koje cilja ka tome da poboljša i uveća kreativnost i međuljudsku suradnju. Okružujući potkrovlje radnog prostora, smještena je mreža koja radnicima pruža prostor za odmor onda kada im je najviše potreban.\nVrlo šareno i veselo spiralno stepenište vodi do potkrovlja bez pretjeranog zauzimanja prostora. Linije dizajna inspirirane su Möbius stripovima koji su radnom okruženju postali simbol kreacije, razmjene, izgradnje, uspjeha i izazova.


Prijedlog odluke o izmjenama i dopunama Odluke o usklađivanju statusa Kantonalnog javnog komunalnog preduzeća “Gradski saobraćaj” d.o.o. Sarajevo sa Zakonom o javnim preduzećima Federacije Bosne i Hercegovine\nViše about Prijedlog odluke o izmjenama i dopunama Odluke o usklađivanju statusa Kantonalnog javnog komunalnog preduzeća “Gradski saobraćaj” d.o.o. Sarajevo sa Zakonom o javnim preduzećima Federacije Bosne i Hercegovine\nViše about Prijedlog odluke o razrješenju vršioca dužnosti predsjednika Skupštine Javnog preduzeća „Televizija Kantona Sarajevo“ d.o.o. Sarajevo, kojom se Ismet Salkić razrješava dužnosti i Prijedlog odluke o imenovanju predsjednika Skupštine Javnog preduzeća\nPrijedlog odluke o odobravanju Odluke o izdavanju garancije za obaveze KJKP „GRAS“ d.o.o. Sarajevo od komercijalnih banaka i kreditora\nViše about Prijedlog odluke o odobravanju Odluke o izdavanju garancije za obaveze KJKP „GRAS“ d.o.o. Sarajevo od komercijalnih banaka i kreditora\nPrijedlog odluke o davanju saglasnosti na Odluku o zaduženju kod UniCredit bank d.d. Mostar za kredite u iznosu od 8.000.000,00 KM\nViše about Prijedlog odluke o davanju saglasnosti na Odluku o zaduženju kod UniCredit bank d.d. Mostar za kredite u iznosu od 8.000.000,00 KM\nPrijedlog odluke o pristupanju izradi Izmjena i dopuna Urbanističkog plana Grada Sarajeva za urbano područje Sarajevo (Stari Grad, Centar, Novo Sarajevo, Novi Grad, Ilidža i Vogošća) za period od 1986. do 2015. godine\nViše about Prijedlog odluke o pristupanju izradi Izmjena i dopuna Urbanističkog plana Grada Sarajeva za urbano područje Sarajevo (Stari Grad, Centar, Novo Sarajevo, Novi Grad, Ilidža i Vogošća) za period od 1986. do 2015. godine\nPrijedlozi odluka o davanju saglasnosti na Program rada i finansijski plan za 2012. godinu:\nViše about Prijedlozi odluka o davanju saglasnosti na Program rada i finansijski plan za 2012. godinu:\nPrijedlog odluke o dopuni Odluke o osnivanju Javne ustanove "Služba za zapošljavanje Kantona Sarajevo" Sarajevo\nViše about Prijedlog odluke o dopuni Odluke o osnivanju Javne ustanove "Služba za zapošljavanje Kantona Sarajevo" Sarajevo\nPrijedlog odluke o izmjenama Odluke o proglašenju općeg dobra i prirodnog bogatstva dijelova preduzeća kojim upravlja "ZOI '84" – Olimpijski centar Sarajevo d.j.l. Sarajevo i izuzimanju iz početnog bilansa i Programa privatizacije;\nViše about Prijedlog odluke o izmjenama Odluke o proglašenju općeg dobra i prirodnog bogatstva dijelova preduzeća kojim upravlja "ZOI '84" – Olimpijski centar Sarajevo d.j.l. Sarajevo i izuzimanju iz početnog bilansa i Programa privatizacije;\nViše about Prijedlog odluke o dopuni Odluke o imenovanju članova Vijeća nacionalnih manjina Kantona Sarajevo\n1Prijedlog odluke o davanju saglasnosti za osnivanje Fakulteta stranih jezika, kao organizacione jedinice Univerziteta Sarajevo School of Science and Technology (Sarajevska škola za nauku i tehnologiju) u smislu proširenja djelatnosti Sarajevo School of\nViše about 1Prijedlog odluke o davanju saglasnosti za osnivanje Fakulteta stranih jezika, kao organizacione jedinice Univerziteta Sarajevo School of Science and Technology (Sarajevska škola za nauku i tehnologiju) u smislu proširenja djelatnosti Sarajevo School of


IDEMO U STARU PAZOVU NA NAJLEPŠE KOLAČE NAREDNOG VIKENDA\nBack REPORTAŽE NAJAVA IDEMO U STARU PAZOVU NA NAJLEPŠE KOLAČE NAREDNOG VIKENDA\nsubota, 24 avgust 2019 13:23\nTurističko gastronomska manifestacija „Gastro Srem“ koja se ove godine održava pod sloganom “Srem na moderan način” i čije je ovogodišnje zaštitno lice glumac Aleksandar Dunić, održaće se u petak i subotu 30. i 31. avgusta na Trgu Zorana Đinđića u Staroj Pazovi sa početkom u 17h. Na ovoj manifestaciji proizvode će izložiti domaći proizvođači i gosti iz Srbije i regiona koji se svojim proizvodima izdvajaju po kvalitetu. Biće izloženi mesni i mlečni proizvodi, vina, likeri, sokovi , rakije, med, džemovi, kolači...\nPosetioci će moći da degustiraju tradicionalne specijalitete Srema, na koje je uticaj ostavila multikulturalna sredina u kojoj su nastajali i da uživaju u bogatom kulturno -umetničkom programu.\nPosebnu atrakciju drugog dana manifestacije čini će nastup ženskog tamburaškog orkestra “La Banda” .\nManifestacija „Gastro Srem“ imaće i gastronomsko takmičarski program. Tradicionalno takmičenje u spremanju ajvara „Izađi mi na teglu“ biće održano u petak. Najbolja od 15 ekipa takmičiće se na nacionalnom takmičenju „Izađi mi na teglu“. Među izlagačima će se birati najlepše uređen štand, najukusniji slatki i najukusniji slani kolač.\n- Za decu smo pripremili posebnu radionicu “Slama land” na kojoj će umetnici učiti decu kako da prave razne predmete od slame. U okviru radionice biće napravljen konj od slame u prirodnoj veličini - izjavila je direktorka Turističke organizacije opštine Stara Pazova, Dragana Zorić Stanojković.\nU okviru namifestacije “Gastro Srem 2019” biće priređena izložba “Kuvara iz čitavog sveta” na kome će biti izložen i najstariji srpski kuvar. Najmanji štampani kuvar na svetu „Bečka kuvarica“, dimenzije 2cm x2cm, biće izložen u okviru izložbe „Najstariji kuvari Evrope“ koja će biti upriličena u biblioteci „Dositej Obradović“ u Staroj Pazovi u okviru manifestacije „Gastro Srem 2019.“ Najmanji kuvar na svetu je nastao oko 1900. godine u Beču, ima 136 strana i 100 recepata koji se mogu pročitati isključivo uz pomoć lupe. Osim ovog, koji u Srem stiže iz Zagreba, gde se nalazi u privatnom vlasništvu stare ugostiteljske porodice Puntijar, u svetu postoje još tri štampana kuvara ovako malih dimenzija, dva se nalaze u Beču i jedan u Pragu. U okviru izložbe „Najstariji kuvari Evrope“ biće izložen i prvi srpski kuvar koji datira iz 1855. godine.